Tero Aalto, Juha Hämeenniemi & Mika Mattila. LEIKKAUSALUEEN IHODESINFEKTIO Opetus-DVD - PDF\nTero Aalto, Juha Hämeenniemi & Mika Mattila. LEIKKAUSALUEEN IHODESINFEKTIO Opetus-DVD\nDownload "Tero Aalto, Juha Hämeenniemi & Mika Mattila. LEIKKAUSALUEEN IHODESINFEKTIO Opetus-DVD"\n1 Tero Aalto, Juha Hämeenniemi & Mika Mattila LEIKKAUSALUEEN IHODESINFEKTIO Opetus-DVD Sosiaali- ja terveysala 2011\n2 VAASAN AMMATTIKORKEAKOULU Hoitotyön koulutusohjelma TIIVISTELMÄ Tekijät Tero Aalto, Juha Hämeenniemi, Mika Mattila Opinnäytetyön nimi Leikkausalueen ihodesinfektio opetus- DVD Vuosi 2011 Kieli suomi Sivumäärä 35+5 Ohjaaja Terhi Pekkinen Tämän toiminnallisen opinnäytetyön tarkoituksena oli tuottaa opetus-dvd leikkausalueen ihodesinfektiosta. Opinnäytetyön tavoitteena on opetus-dvd:n hyödynnettävyys hoitotyön koulutusohjelman opetuksessa. Opetus-DVD:n avulla opiskelijat perehtyvät leikkaussalissa suoritettavaan leikkausalueen ihodesinfektion perustekniikoihin ja toimintamalleihin. Opinnäytetyön alkuvaiheessa työ rajattiin käsittämään kolme yleistä leikkausalueen ihodesinfektiota sekä niiden alkuvalmistelut. Alueet ovat rinta, vatsa sekä alaraaja. Alueet valittiin niiden yleisen esiintyvyyden vuoksi. Aiheesta rajattiin pois pre- ja postoperatiiviset tutkimukset ja valmistelut sekä potilaan valintakriteerit. Rajaus loi myös lähtökohdat teoriatiedon hakemiselle ja ohjasi tiedon valinnassa. Opinnäytetyöprosessi on ollut tekijöille pitkä ja opettavainen. Erilaiset tiedonhakumenetelmät ovat tulleet tutuiksi, ja ammatillista kasvua on tapahtunut prosessin myötä. Ongelmia prosessin aikana tuli eteen varsinkin aikataulullisesti. Videon kuvaamisessa avustaneet yhteistyötahot ja heidän aikataulunsa viivästyttivät videon kuvauksen ja editoinnin suunniteltua ajankohtaa usealla kuukaudella. Yhteistyö opinnäytetyön tekijöiden kesken oli toimivaa ja työ eteni joutuisammin yhteisissä kokoontumisissa. DVD:n kansilehtiö suunniteltiin yhdessä. Kuva kansilehteen otettiin kuvakäsikirjoitusten kuvista. Kansilehtiö onnistui erittäin hyvin ja siitä tuli selkeä ja yksinkertainen. Sisällöllisesti DVD oli myös miellyttävä. Käyttövalikoista suunniteltiin tulevan yksinkertainen ja selkeä. Helppokäyttöisyys oli tärkeä asia ulkoasua suunniteltaessa. Avainsanat perioperatiivinen hoitotyö, aseptiikka, desinfektio, leikkausalue\n3 VAASAN AMMATTIKORKEAKOULU UNIVERSITY OF APPLIED SCIENCES Hoitotyön koulutusohjelma ABSTRACT Author s Tero Aalto, Juha Hämeenniemi, Mika Mattila Title Skin Disinfection of the Surgical area: Educational DVD Year 2011 Language Finnish Pages Appendices Name of Supervisor Terhi Pekkinen The purpose of this practice-based bachelor s thesis was to produce an educational DVD of skin disinfection prior to surgery. The goal of the thesis is to provide useful teaching material to be used in nursing degree programmes. With the help of an educational DVD, students can familiarize themselves with skin disinfection techniques that are most commonly used in operating theatres. In the early stages of the thesis, a decision was made to include the three most common skin disinfections of surgical areas their preparations. The regions are: chest, abdomen and lower limb. These areas were chosen because they are the most common ones. Excluded from the thesis were preoperative and postoperative examinations and preparations of the patient. Also patient selection criterion were excluded. Based on that process, the theoretical frame was built. The process of creating this thesis has been long and educational. Different information retrieval methods have become familiar, and professional growth has occurred throughout the process. Changes to the original timetable did occur mostly regarding the filming of the video. People in charge of filming the video had their own schedule and fitting the two team s schedules together caused the filming to be moved forward several months. Cooperation among the thesis authors was effective and the work proceeded quickly in joint gatherings. The DVD cover was designed together. The picture of the cover page was taken from manuscripts. The cover was very successful, clear and simple. The contents of the DVD were also very pleasant. When planning the layout and appearance, it was kept in focus that the DVD should be user-friendly and easy to use. The start menu was designed to be simple and clear. Ease of use was an important issue when designing the product Keywords Perioperative nursing, Aseptic, Disinfection, Surgical area\n4 4 SISÄLLYS TIIVISTELMÄ ABSTRACT 1 JOHDANTO OPINNÄYTETYÖN TARKOITUS JA TAVOITTEET KIRJALLISUUSKATSAUS Perioperatiivinen hoitotyö Aseptiikan merkitys perioperatiivisessa hoitotyössä Henkilökohtainen hygienia Työ- ja suojavaatetus sekä suojaimet Käsihygienia Infektiot perioperatiivisessa hoitotyössä Desinfektion tarkoitus Ihodesinfektion valmistelut Leikkausalueen desinfektioaineet Leikkausalueen desinfektiotekniikka OPINNÄYTETYÖN KÄYTÄNNÖN TOTEUTUS Ideointi, suunnittelu ja toteutus Kuvaus, äänitys ja editointi DVD-ulkoasu Sisältö Aikataulu ARVIOINTI Prosessi ja yhteistyö Tuotoksen sisältö Tuotoksen pituus Tuotoksen ulkoasu Omasta oppimisesta Hyödynnettävyys POHDINTA JA JOHTOPÄÄTÖKSET... 34\n5 5 LÄHTEET LIITTEET\n6 6 LIITELUETTELO LIITE 1. Valmistelut LIITE 2. Rinnan ihodesinfektio LIITE 3. Vatsan ihodesinfektio LIITE 4. Polven ihodesinfektio LIITE 5. DVD:n kansilehtiö\n7 7 1 JOHDANTO Perioperatiivinen hoitotyö on kirurgisen potilaan leikkausta edeltävää, leikkauksenaikaista ja leikkauksenjälkeistä terveyden- ja sairaanhoitoa, jossa korostuu yksilöllisyys, turvallisuus, potilaskeskeisyys, kokonaisvaltaisuus ja hoitotyön jatkuvuus (Lukkari, Kinnunen & Korte 2007: 11 12). Jokaiseen leikkaukseen kuuluvat alkuvalmistelut sekä leikkausalueen puhdistaminen ennen varsinaista toimenpidettä. Aseptiikka on ihodesinfektiossa äärimmäisen tärkeää. Henkilökunnan henkilökohtaisella hygienialla ja aseptisella käyttäytymisellä voidaan ehkäistä leikkausinfektioita ja näin vähentää terveydenhuollon vuosittaisia kustannuksia, jotka normaalisti käytetään infektioiden hoitoon. Kirurgiassa hoitoon liittyvät infektiot ovat vuosittain huomattava menoerä ja ne pitkittävät hoitojaksoja. (Lukkari ym. 81, 87.) Ennen leikkausta suoritetuilla ihon desinfektioilla on todettu olevan infektioita vähentävä vaikutus (Ellenhorn, Smith, Schwarz, Kawachi, Wilson, McGonigle, Wagman & Paz 2005). Toiminnallisen opinnäytetyön aihe on leikkausalueen desinfektion opetus-dvd. Toiminnallinen opinnäytetyö valittiin, koska se on hyvä tapa lähestyä hoitotyötä käsitteleviä asioita. Toiminnallinen opinnäytetyö havainnollistaa teoriaa käytännössä eri tavoin, tai se voi olla alasta riippuen esimerkiksi perehdyttämisopas, kokouksen järjestäminen tai opetusvideo (Vilkka & Airaksinen 2003: 9). Työssä käsitellään kolme eri leikkausalueen ihodesinfektiota. Nämä kolme eri leikkausaluetta ovat hyvin yleisiä ja niitä tehdään leikkausosastolla päivittäin. Suunnitelma oli toteuttaa rinnan, vatsan sekä polven ihodesinfektio, sekä ennen desinfektiota tehtävät alkuvalmistelut. Teknisesti vaativin ihodesinfektioalue on rinnan alue, jossa korostuu aseptinen toimintajärjestys sekä potilaan anatomiset ominaisuudet.\n8 8 Opinnäytetyö ei käsitä potilaalle tehtäviä ennakkotutkimuksia, kuten laboratoriotai kuvantamiskokeita. Työ ei myöskään käsittele preoperatiivista osastohoitoa tai potilaan postoperatiivista monitorointia ja kuntoutusta. Työssä havainnollistetaan leikkausalueen ihodesinfektiota sekä siihen liittyviä alkuvalmisteluja, joita leikkaussalissa työskentelevä valvova sairaanhoitaja tekee. Työ toteutetaan opetus-dvd:nä. Työssä käytetään kirjallisuudessa esiintyvää teoriatietoa toimintatapojen pohjana.\n9 9 2 OPINNÄYTETYÖN TARKOITUS JA TAVOITTEET Opinnäytetyön tarkoituksena oli tuottaa mahdollisimman laadukas ja opetuksen vaatimukset täyttävä opetusvideo leikkausalueen desinfektiosta. Opetus-DVD sisältää rinnan, vatsan ja polven alueen ihon desinfektiot. Opinnäytetyön tavoitteena on tuottaa toimiva käyttökelpoinen DVD hoitotyön koulutusohjelman opetuskäyttöön. DVD havainnollistaa leikkausalueen ihodesinfektiota opiskelijoille. Opinnäytetyön keskeisiä kysymyksiä ovat: 1. Mikä on toiminnallinen opinnäytetyö? 2. Miten rajaamme aiheen? 3. Mitä opetus-dvd sisältää? 4. Kuinka laaditaan hyvä käsikirjoitus?\n10 10 3 KIRJALLISUUSKATSAUS Tämän työn teoriatiedon hakemiselle lähtökohdan on asettanut aiheen rajaus. Aiheen rajauksen perusteella keskeisiä käsitteitä ovat perioperatiivinen hoitotyö, aseptiikka, infektio ja desinfektio. Lähteiden hakuun on käytetty Seinäjoen ammattikorkeakoulun korkeakoulukirjaston Plari-hakua, Vaasan ammattikorkeakoulun kirjaston Tria-hakua. Myös kansainvälisiä tietokantoja kuten PubMed sekä Medic on hyödynnetty. Teoriatietoa on haettu seuraavilla hakusanoilla: perioperatiivinen hoitotyö, aseptiikka, desinfektio, sairaalahygienia, leikkaussali. Hakutulokset olivat hyvät näillä sanoilla. 3.1 Perioperatiivinen hoitotyö Perioperatiivinen hoitotyö tarkoittaa leikkaus- tai toimenpidepotilaan hoitotyötä, jota leikkaus- ja anestesiaosaston sairaanhoitaja tekee. Suomessa perioperatiivisen hoitotyön käsite on otettu käyttöön vuonna 1987 (Lukkari ym. 2007: 11). Perioperatiiviseen hoitotyöhön kuuluu kolme vaihetta, joista käytetään nimityksiä preoperatiivinen eli leikkausta edeltävä vaihe, intraoperatiivinen eli leikkauksenaikainen vaihe sekä postoperatiivinen eli leikkauksenjälkeinen vaihe (Lukkari ym. 2007: 20). Leikkausosastoilla perioperatiiviseen hoitotyöhön suuntautuneet sairaanhoitajat voivat toimia instrumentoivan sairaanhoitajan työssä, valvovan sairaanhoitajan työssä, leikkauksessa avustavan sairaanhoitajan työssä sekä anestesiasairaanhoitajan työssä (Lukkari ym. 2007: 46). Perioperatiiviset sairaanhoitajat valmistautuvat leikkaukseen ja kunnostavat hoitoympäristön leikkausta ja anestesiaa varten yhteistyössä, jossa jokaisella sairaanhoitajalla on omat tehtävänsä ja vastuualueensa. Nämä käydään läpi ennen potilaan saapumista leikkausosastolle. Tarvittaessa työtehtäviin kuluvan ajan minimoimiseksi sairaanhoitajat täydentävät toistensa tehtäviä. (Lukkari ym. 2007: 134.)\n11 11 Preoperatiivinen vaihe alkaa potilaan leikkauspäätöksen teon jälkeen ja päättyy potilaan siirryttyä leikkausosastolle. Perioperatiivisen hoitohenkilöstön toimenkuvaan kuuluvat tässä vaiheessa: potilastietojen kerääminen, leikkausta ja anestesiaa edeltävien tutkimusten tekeminen, potilaan, tämän perheen ja läheisten tapaaminen sekä ohjaaminen. Potilaan tietoihin ja toimenpiteeseen perustuen valmistellaan myös anestesia ja leikkausvälineistö. (Lukkari ym. 2007: 20.) Preoperatiivisen vaiheen jälkeen on intraoperatiivinen vaihe, joka alkaa potilaan vastaanottamisella leikkausosastolle ja päättyy potilaan siirtyessä valvontayksikköön. Potilas saa tässä vaiheessa tarvittavan kirurgisen hoidon. Lisäksi anestesia toteutetaan toimenpiteen edellyttämällä tavalla. Potilaan perusja erityistarpeiden tyydyttämiseen kohdistuva intensiivinen ja systemaattinen moniammatillinen ryhmätyö on luonteenomaista intraoperatiiviselle hoitotyölle. (Lukkari ym. 2007: 20.) Intraoperatiivista vaihetta seuraa postoperatiivinen vaihe, joka alkaa potilaan vastaanottamisella valvontayksikköön, yleensä heräämöön ja päättyy kun potilas ei enää tarvitse leikkaukseen liittyvää hoitoa. Tämän hoitotyön vaiheen tavoitteena on potilaan elintoimintojen vakiinnuttaminen niin, että potilas voidaan siirtää jatkohoitoon vuodeosastolle, jatkohoitoyksikköön tai kotiin (Lukkari ym. 2007: 22). 3.2 Aseptiikan merkitys perioperatiivisessa hoitotyössä Aseptiikka on työskentelytapa, jolla pyritään estämään kudosten tai steriilin materiaalin kontaminaatio mikrobeilla (Lukkari ym. 2007: 79). Aseptiikan avulla pyritään estämään mikrobien siirtyminen potilaaseen, hoitovälineistöön, hoitohenkilökuntaan tai hoitoympäristöön. Tavoitteena on suojata ihmistä mikrobitartunnoilta. (Karhumäki, Jonsson & Saros 2009: 59). Aseptiikka on olennainen osa sairaalahygieniaa. Sairaalahygienia tarkoittaa kaikkia toimia joita tehdään sairaanhoidossa tartuntojen estämiseksi sekä\n12 12 ehkäisemiseksi (Karhumäki ym. 2009: 59). Perioperatiivisessa hoitotyössä merkittävin keino infektioiden ehkäisyssä on aseptinen toiminta hoidon kaikissa vaiheissa. Aseptisen toiminnan perusteita on henkilökohtainen hygienia, aseptisten työtapojen noudattaminen, työ- ja suojavaatetus, suojaimet, käsihygienia johon kuuluu käsidesinfektio, ihon hoito ja suojakäsineiden käyttö. Ympäristön ja välineistön puhtaudesta sekä oikeasta puhtausasteesta huolehtiminen on myös oleellista. Aseptinen toiminta vaatii perusteiden tietoa ja ymmärrystä sekä kognitiivista valmiutta ja asennetta toimia aseptisten periaatteiden mukaisesti. Aseptisen toiminnan noudattaminen on tärkeää jokaisen työntekijän kohdalla. (Lukkari ym. 2007:87 88.) Henkilökohtainen hygienia Työntekijän tulee pitää huolta omasta henkilökohtaisesta hygieniasta eli omasta puhtauden ylläpidosta. Tähän kuuluu säännöllinen ihon pesu, hiusten pesu, intiimihygienia, nenä- ja suuhygienia, parran ajo, käsihygienia ja käsien hoito omasta terveydestä huolehtiminen, puhdas vaatetus, hampaiden ja suun kunnosta huolehtiminen, oikeanlaisen niistämis- ja yskimistekniikan hallinta, ihon epäpuhtauksien, haavaumien ja näppylöiden koskettelun välttäminen sekä hiusten kampaamisen, koskettelun ja hiuspohjan raapimisen välttäminen. (Lukkari ym. 2007: ) Sormukset, rannekkeet, kellot ja korut voivat kontaminoitua sairaalan mikrobeista ja voivat joutua hoitotoimenpiteiden aikana aseptiselle alueelle. Ne ovat infektioriski ja niiden poistaminen kuuluu hyvään työhygieniaan. Rakennekynnet ovat epäkäytännölliset, niiden alla on mikrobeja ja ne voivat vahingoittaa potilaan ihoa. Rakennekynsien käyttäjät ovat alttiita kynsivallintulehduksille ja sieniinfektioille. Lävistykset ovat infektioherkkiä, koska ne rikkovat terveen ihon antaman suojan. Hiusten tulee olla sidottuina ja parta pidettävä lyhyenä. (Lukkari ym. 2007: )\n13 13 Niistäminen tapahtuu kertakäyttöliinaan, käytön jälkeen liina heitetään jätteisiin ja kädet desinfioidaan. Yskittäessä kasvot käännetään poispäin infektioalttiista alueesta ja ihmisistä (Lukkari ym. 2007: 90) Työ- ja suojavaatetus sekä suojaimet Työvaatetus ja suojaimet ovat suoja omien vaatteiden likaantumiselta roiskeilta, vereltä ja muilta eritteiltä sekä estävät infektion ja mikrobien leviämistä. Työpisteasu on päivittäin vaihdettava ja siihen kuuluu työpuku, sukat ja jalkineet. Työpisteasu puetaan erillisessä pukuhuoneessa ja ennen pukeutumista kädet tulee pestä ja desinfioida. Jalkineiden puhtaudesta huolehditaan säännöllisesti. (Lukkari ym. 2007: 90.) Henkilökunnalla on käytettävissä suojaimia, joita ovat suojatakki, suojaesiliina, hiussuojus, suunenäsuojus, hengityksen suojain, silmäsuojukset, suojakäsineet ja kengänsuojukset. Suojatakin ja suojaesiliinan ovat mieluummin kertakäyttöisiä joiden tarkoituksena on suojata omien vaatteiden likaantumista. Suojatakin ja suojaesiliinan käytön jälkeen kädet desinfioidaan. (Lukkari ym. 2007: 91.) Hiussuojus kuuluu leikkaussaleissa työasuun, jolla estetään hiusten ja hiuksista tippuvan hilseen putoaminen leikkaushaavaan ja välineisiin. Hiussuojuksen pitää peittää kaikki hiukset. Hiussuojusta voi käyttää koko työvuoron ajan. (Lukkari ym. 2007: 91.) Hoitohenkilökunnan käyttämä kirurginen suu-nenäsuoja estää syljen mukana tulevien suun bakteerien pääsyä leikkaushaavaan. Tämä suojaa potilasta hoitajan uloshengitysilmassa olevilta taudinaiheuttajilta. Suu-nenäsuojat suojaavat veri- ja eriteroiskeilta. Hiussuojan tai suu-nenäsuojan riisumisen ja pukemisen jälkeen kädet desinfioidaan. (Lukkari ym. 2007: 91.) Silmäsuojukset ovat suoja veriroiskeilta ja muilta roiskeilta leikkauksen aikana. Omat silmälasit eivät ole riittävä suoja, koska ne eivät suojaa sivuilta tulevilta\n14 14 roiskeilta. Silmäsuojuksen poiston jälkeen kädet desinfioidaan. (Lukkari ym. 2007: 91.) Suojakäsineet suojaavat veritartunnoilta ja ehkäisevät käsien välityksellä tapahtuvaa mikrobien tarttumista potilaisiin. Suojakäsineet ovat kertakäyttöisiä ja kädet desinfioidaan ennen suojakäsineiden pukemista ja riisumisen jälkeen (Lukkari ym. 2007: 92) Käsihygienia Hyvä käsihygienia kuuluu sairaalan potilaille, siellä asioiville henkilöille ja hoitohenkilökunnalle. Tartunnat leviävät suurimmaksi osin käsien välityksellä. Ihon normaalifloora on suurelta osin bakteereja. Iholla on pysyviä ja väliaikaisia mikrobeja. Mikrobien määrä iholla vaihtelee kosteuden ja käytettävissä olevan ravinnon mukaan kehon eri alueilla. Mikrobeja on runsaimmin peräaukon ja sukupuolielinten limakalvoilla, kasvoissa, kaulalla ja kainaloissa. Suuria mikrobipitoisuuksia voidaan mitata myös kämmenissä sekä sormenpäissä kynsien ja kynsivallien alla. Suuria määriä mikrobeja on suun ja nenän limakalvoilla ja syljessäkin voi olla sata miljoona mikrobia millilitrassa. Tämän vuoksi esimerkiksi leikkaussalissa tulee välttää tarpeetonta puhumista. (Lukkari ym. 2007: 89.) Väliaikainen mikrobifloora on henkilökunnan käsiin potilaista tai ympäristöstä siirtyneitä mikrobeja. Väliaikainen mikrobifloora on helposti poistettavissa käsien desinfektiolla, koska se sijaitsee orvaskeden sarveissolukerroksen uloimmassa osassa. Pysyvä mikrobifloora on ihon syvemmissä kerroksissa joka ei aiheuta niin paljon infektioita kuin väliaikainen mikrobifloora. Pysyvää mikrobiflooraa ei voi poistaa täysin tuhoamatta ihon rakenteita. (Lukkari ym. 2007: 94.) Käsienpesulla ja käsidesinfektion tarkoituksena on poistaa käsistä tartuntaa aiheuttavat mikrobit ja samalla myös estää niiden siirtyminen potilaasta toiseen käsien välityksellä. Perioperatiivisessa hoitotyössä kädet pestään saippualla ja\n15 15 vedellä. Saippuapesu tehdään työvuoroon tultaessa ja näkyvän lian poistamiseen. (Lukkari ym. 2007: 94.) Muuten käytetään käsidesinfektiota, jolla vähennetään ihon väliaikaista mikrobiflooraa käyttämällä prosenttista denaturoitua alkoholipitoista desinfiointiainetta. Desinfiointiaineessa on mukana ihonhoitoaineena 2 % glyseroli. Hierottaessa käsiä yhteen alkoholiaine haihtuu pois ja bakteerien alkuperäinen mikrobipitoisuus vähenee. (Iivanainen & Syväoja 2008: 378.) Käsien desinfioimisessa desinfektioaineen tulisi levitä molempien käsien koko pinnalle. Riittävä määrä desinfektioainetta ja oikea käsien hieromistekniikka sekunnin ajan ovat välttämättömiä desinfektioaineen tarvittavalle käsiin leviämiselle (Kampf & Löffler 2010). Käsihuuhdetta hierotaan kuiviin käsiin sekuntia kunnes ne ovat kuivat. Kädet desinfioidaan töihin tullessa ja sieltä poistuttaessa, ennen ja jälkeen potilaskontaktin, ennen hoitotilannetta ja toimenpiteitä ja niiden jälkeen, ympäristön pintojen kosketuksen jälkeen hoitotoimenpiteen aikana, lääkkeiden käsittelyä ja antamista edeltävästi, veren ja muiden eritteiden koskettelun jälkeen, ennen puhtaiden välineiden kanssa työskentelyä, yksittäiseen leikkaussaliin ja eristysleikkaussaliin tultaessa ja mentäessä sekä wc:ssä käynnin jälkeen. (Lukkari ym. 2007: 94.) Hyvällä yhdistetyllä käsihygienialla ja alkoholipohjaisten käsihuuhteiden käytöllä sairaalainfektioiden määrää voi laskea jopa 40 % (Kampf & Löffler 2010). 3.3 Infektiot perioperatiivisessa hoitotyössä Terveydenhuollossa rahaa ja resursseja kuluu paljon infektioiden hoitoon (Rosenberg, Alahuhta, Lindgren, Olkkola & Takkunen 2006: 922). Leikkausten jälkeisten infektioiden torjunnassa, ennen ihoviiltoa suoritetulla leikkausalueen ihodesinfektiolla on huomattava merkitys (Ellenhorn, Smith, Schwarz ym. 2005). Haavainfektion riskiä lisäävät tekijät voidaan jakaa leikkausta edeltäviin, leikkauksen aikaisiin ja leikkauksen jälkeisiin tekijöihin. Paikalliset, haavaan liittyvät tekijät, systeemiset potilaaseen liittyvät tekijät sekä itse leikkaukseen\n16 16 liittyvät tekijät vaikuttavat infektioriskiin leikkaushaavassa. Tärkeitä riskitekijöitä ovat haavan kontaminaatioaste, haavan seudun verenkierto-olosuhteet ja vierasesine/kuollut kudos leikkaushaavassa. Haavan seudun verenkiertohäiriöstä kudosten riittämätön hapensaanti sekä kontaminaatioaste ovat tärkeitä haavan paranemista hidastavia ja infektiolle altistavia tekijöitä. (Juutilainen 2006: 114.) Kontaminaatioasteella tarkoitetaan puhtausluokituksia joita on neljä. Ensimmäinen puhtausluokka tarkoittaa puhdasta, terveen ihon läpi tehtyä leikkausta puhtaaseen kohteeseen, tällöin infektioriski on 1 3 %. Toinen puhtausluokka on kun bakteereja sisältävään ruumiin onteloon on tehty leikkaus, jolloin infektioriski on 3 5 %. Kolmannessa puhtausluokassa infektioriski on 5 10 % kun haava on yli 6 tuntia vanha tai puhtaan ihon läpi tulehtuneeseen kohteeseen tehty leikkaus. Viimeinen, eli neljäs puhtausluokka tarkoittaa märkivää haavaa ja infektioriski tällöin on % (Juutilainen 2006: 114.) Juutilainen (2006) kuvaa infektioriskiluokitusta seuraavasti Suomen sairaalahygienia lehdessä: NNIS-indeksin mukainen leikkaushaavan infektioriskiluokitus pohjautuu CDC:n NNIS-tutkimukseen (The National Nosocomical Infections Study). NNIS-indeksi (pisteet 0 3) huomioi puhtausluokituksen lisäksi potilaan ASA-luokituksen ja leikkauksen keston seuraavasti: PL 3 4 = 1 piste, ASA 3 5 = 1 piste ja pitkä leikkaus (kesto ylittää ko. leikkaukselle todetun jakauman 75. persentiilin) = 1 piste. NNIS-indeksi ennustaa leikkaushaavan infektioriskiä seuraavasti: NNIS 0 = infektioriski 1,5 %, NNIS 1 = infektioriski 2,9 %, NNIS 2 = infektioriski 6,8 % ja NNIS 3 = infektioriski 13 %. Infektio syntyy, kun tartuntaportin kautta mikrobeja pääsee elimistöön. Tartuntaportti syntyy kun iho tai limakalvot vioittuvat esimerkiksi leikkauksen yhteydessä. Infektio voi olla sisäsyntyinen tai ulkosyntyinen. Sisäsyntyinen taudinaiheuttaja on potilaan omasta elimistöstä peräisin oleva. Kun taas ulkosyntyinen taudinaiheuttaja on elimistön ulkopuolelta peräisin, ja pääsee elimistöön aseptiikassa olevan virheen vuoksi, esimerkiksi käsineen puhjetessa tai kontaminoituneesta välineestä. (Karhumäki ym. 2009: 35). Infektiot lisäävät kuolevuutta ja septinen shokki onkin yhä tavallinen kuolinsyy. Infektiot kuluttavat\n17 17 paljon terveydenhuollon resursseja ja rahaa (Rosenberg, Alahuhta & Lindgren ym. 2006: 922 Antibioottiprofylaksiaa eli ennaltaehkäisevää antibioottikuuria käytetään nykyisin laskemaan postoperatiivisen infektion riskiä (Anttila, Hirvelä, Jaatinen, Polviander & Puska 2005: 72 73). Profylaksia on tehokas silloin kun antibiootin kudospitoisuus on korkea leikkauksen alkaessa. Antibiootti pitäisi tiputtaa suoneen tunti ennen leikkausta. Tällöin saadaan parempi profylaksia ja antibioottia on haavaa ympäröivässä kudoksessa riittävästi ehkäisemään infektioita. (Murtola & Tuuliranta 2008: 18.) Ihonpesulla, ihokarvojen poistolla ja antibioottiprofylaksialla voidaan vaikuttaa leikkausalueen bakteerikolonisaation määrään ja laatuun. Leikkauksen kesto, aseptinen toiminta ja kirurginen tekniikka ja etenkin kirurgistekniset seikat, jotka heikentävät haavan seudun verenkiertoa, altistavat haavainfektiolle. Hyvä haavanhoito ja potilaan yleishoito sekä erityisesti sokeritasapainosta huolehtiminen ja tupakoinnin kieltäminen ovat infektion ehkäisykeinoja välittömässä postoperatiivisessa vaiheessa. (Juutilainen 2006: 114.) Nykyisin on suosituksena että leikkaukseen tulevalla potilaalla tulisi olla kolmea kuukautta tuoreempi hammaslääkärin todistus hampaiden hoidosta. Huono hammashygienia nostaa infektioriskiä. Infektioriskin kohoaminen on tärkeässä roolissa etenkin sydänkirurgiassa, sillä se nostaa potilaiden kuolleisuutta huomattavasti. (Anttila ym. 2005: 72.) Kaikki leikkaushoitoon tulevat potilaat altistuvat riskille saada sairaalabakteeri. Yleisimmin leikkausinfektioita saavat vatsan ja suoliston alueen leikkauksiin tulleet potilaat (Lukkari ym. 2007: 79). Leikkauksen aikana saatu kontaminaatio johtuu potilaan omien mikrobien esiintymisestä leikkaushaavassa (Anttila ym. 2010: 216). Yleisimpiä postoperatiivisia infektioita ovat kuitenkin keuhkokuume, sepsis ja virtsatieinfektio (Lukkari ym. 2007: 79).\n18 18 Helmikuussa 2004 päättyneen sairaalahygieniaprojektin mukaan noin 5 % potilaista saa sairaalainfektion. Tarkasteltaessa Suomessa yhtä suurta yliopistollista sairaalaa jossa vuosittain on yli hoitojaksoa, vastaisi tämä noin 2500 sairaalainfektiota. Yhden sairaalainfektion keskimääräinen kustannus on 3600 euroa, joten kyseessä on suuret kustannukset. Kustannukset lisääntyvät hoitoajan pitkittyessä sekä hoitokulujen kasvaessa. (Terho, Routamaa & Kurvinen 2004: 4.) Sairaalainfektioiden kustannusten ollessa näinkin suuret, vaaditaan perioperatiiviselta hoitajalta ammattitaitoa leikkaussalityöskentelyssä. Tutkimusten mukaan leikkausalueen puhdistamisella on huomattava merkitys postoperatiivisten infektioiden torjunnassa (Ellenhorn ym. 2005). 3.4 Desinfektion tarkoitus Tautien syynä 1600-luvulla on pidetty pahaa hajua. Desinfektio käsite on syntynyt tällöin. Desinfektiolla pyrittiin poistamaan tai peittämään infektion pahaa hajua. (Suomen Sairaalahygienialehti 2009.) Desinfektio määriteltynä tarkoittaa bakteerien lukumäärien vähentämistä vähintään viiden logaritmin verran Eurooppalaisten standardien mukaan. Desinfektion pyrkimyksenä on poistaa tai tappaa patogeeniset mikrobit tai vähentää mikrobien tautia aiheuttava kyky minimaaliseksi. Bakteerien itiöiden tuhoamiseen ei desinfektiolla pystytä. Mikrobien määrä, orgaaninen lika, ph, kosteus, lämpötila sekä käsittelyaika vaikuttavat desinfektion tehoon. Terveydenhuollossa desinfektion tärkeimmät käyttökohteet ovat henkilökunnan käsien desinfektiossa, välineiden desinfektiossa sekä potilaan ihon desinfektiossa. (Huovinen, Meri, Peltola, Vaara, Vaheri & Valtonen 2003: ) Antiseptien ja desinfektioaineiden yleisin vaikutustapa on valkuaisaineiden tuhoutuminen, jolloin mikrobien seinämien läpäisevyys kasvaa tai entsyymijärjestelmät mikrobeissa kärsivät. Käytössä olevat antiseptiset aineet ja\n19 19 desinfektioaineet vaikuttavat useampiin alkueläimiin, bakteereihin ja sieniin (Kurvinen 2010: 8) Ihodesinfektion valmistelut Valvova sairaanhoitaja valmistelee leikkausalueen, ihodesinfektiovälineet ja desinfektioaineen potilaan ja leikkauksen tarpeen mukaan. Leikkaussalissa on yleensä oma erillinen pöytä desinfektioaineille ja ihodesinfektiovälineille. Desinfioidulle pöydälle on kerätty tehdaspuhtaat käsineet, pesukippo ja pesusykeröt tai tehdaspuhdas pesupakkaus, käsien desinfektioaine, leikkausalueen desinfektioaine ja navan puhdistukseen vanupuikkoja. (Lukkari ym. 2007: 213.) Tehdaspuhtaita pesupakkauksia käytettäessä valvova sairaanhoitaja kaataa desinfektioainetta aseptisesti (pullo ei saa koskettaa pakkausta) pesusykeröiden päälle. Sykeröiden tulee kastua reilusti desinfektioaineesta (Lukkari ym. 2007: 292). Preoperatiivisesti potilas on pessyt itsensä nestesaippualla joko osastolla tai kotona. Nivuset, kainalot, genitaalialueet ja nenän ympäryksen potilas pesee huolellisesti. Pesu tapahtuu joko leikkausta edeltävänä iltana tai leikkauspäivän aamuna jolloin ihon bakteeripitoisuus vähenee. Leikkauspäätöstä tehdessä potilasta kehotetaan pitämään huolta yleistilastaan, ihon ja limakalvojen terveydestä ja suunhygienian ja hampaiden hyvästä kunnosta. (Lukkari ym. 2007: 291.) Ihokarvojen poistosta on huolehdittava, jos karvankasvu on leikkausalueella runsasta. Karvojen poistoon suositellaan sähkökäyttöistä leikkuria, jossa kertakäyttöinen terä tai saksia. Ihokarvojen poiston aiheuttamista ihoreaktioista, kuten allergisista ihottumista tai näppylöistä, tulee ilmoittaa leikkaavalle lääkärille, joka arvioi leikkauskelpoisuuden ihorikon perusteella. Ihorikkoa voivat aiheuttaa kertakäyttöiset partakoneet, joten niitä ei suositella ihokarvojen poistoon. Leikkauksen jälkeinen haavainfektion riski kasvaa ihorikon vuoksi.\n20 20 (Lukkari ym. 2007: 213.) Lävistyskorut poistetaan leikkaus- tai anestesia-alueelta infektioiden ehkäisemiseksi ja kasvon alueen leikkauksissa aspiraatiovaaran vuoksi (Lukkari ym. 2007: 291). Potilaiden ja asiakkaiden fyysinen, henkinen ja sosiaalinen eheys ovat kaiken hoitotyön päämääränä. Yksityisyys on yksi hoitotyön periaatteista, josta hoitajan on huolehdittava silloin kun potilas ei pysty siihen itse vaikuttamaan. Hoitajan eettisellä toiminnalla ja toimivalla hoitoympäristöllä potilaan yksityisyys on mahdollista. Esimerkiksi toimenpiteiden kohdistuessa intiimeille alueille, tulee käyttää jakokaihtimia, väliverhoja ja muita tarkoitukseen sopivia asioita. (Iivanainen ym. 2009: 356.) Potilaan lämpötasapainon tarkkailun tarkoituksena on potilaan kehon lämpötilan aktiivinen ylläpito koko perioperatiivisen hoidon ajan. Potilaan kehon lämpötilaa tulisi huomioida koko perioperatiivisen hoidon kaikissa vaiheissa, koska potilaan kehon jäähtyminen ja sen seurauksena tuleva alilämpöisyys voivat haitata leikkauksesta toipumista. Lämmönhukkaa aiheuttavat mm. leikkausvaatetus on vähäinen suoja lämpöhukalta, potilas ei ole tarpeeksi suojattu osastolta leikkaussaliin kuljetettaessa, leikkaussalin ilmastointi viilentää kehon paljaita osia ja potilaan tarpeeton paljastaminen anestesia- ja leikkausvalmistelujen aikana. (Lukkari ym. 2007: ) Kun anestesiapuoli antaa luvan, valvova sairaanhoitaja paljastaa leikkausalueen ihodesinfektiota varten ja kohdistaa leikkausvalon leikkausalueelle. Pesualueen alapuoli suojataan liinoilla. Suojaliinan tarkoituksena on imeä itseensä alueelta valuva ylimääräinen desinfektioneste. Alkoholipitoiset desinfektionesteet ovat syttymisherkkiä, ja voivat aiheuttaa vakavia palovammoja potilaalle, mikäli niitä jää iholle. (Lukkari ym. 2007: ) Ihodesinfektioon voidaan ryhtyä kun potilas on saatu asentoon, jossa leikkaus tehdään, anestesiahenkilöstö on antanut luvan, instrumentoiva sairaanhoitaja on\n21 21 valmis leikkausalueen rajaamiseen ja kun tarpeelliset desinfektiovälineet on kerätty (Lukkari ym. 2007:291) Leikkausalueen desinfektioaineet Useiden taudinaiheuttajien vastustuskyky mikrobilääkkeille korostaa desinfektion merkitystä sekä desinfektioaineden käyttöä. Tautien ennaltaehkäisyssä on desinfektion merkitys lisääntynyt. Pelkästään hyvät aineet eivät takaa potilasturvallisuutta, vaan aineita tulee osata myös käyttää oikein. Tärkeää aineiden käytössä on noudattaa valmistajan antamia käyttöohjeita. (Kurvinen 2010: 9,11.) Etanoli ja isopropanoli ovat alkoholeista yleisimmät käytettävissä olevat antiseptiset ja desinfektioaineet. Etanoli on tehokas prosenttisena liuoksena ja sen vaikutustapa on proteiinien denaturoituminen. Etanoli tuhoaa luotettavasti bakteereja ja viruksia, mutta sieniin teho on epäluotettava. Etanoli haihtuu nopeasti ja sitä käytetään välineiden ja laitteiden desinfioinnin ohella tietysti ihon ja käsien desinfektioon. Alkoholi tunkeutuu kuitenkin huonosti lian läpi joten puhdistettava kohde täytyy olla puhdas liasta. Tärkeää aineiden käytössä on noudattaa valmistajan antamia käyttöohjeita. (Kurvinen 2010: 9.) Leikkausalueen ihon desinfektioaineita valitaan leikkausalueesta riippuen. Etanolipohjaista desinfektioainetta voidaan käyttää värillisenä tai värittömänä. Värillisen desinfektioaineen tarkoituksena on näyttää desinfioidun alueen laajuus. Väritön desinfektioaine on käytössä haluttaessa arvioida verenkiertoa ihon väriä seuraamalla. Käytettäessä värillistä desinfektioainetta, tulee potilasta informoida että väri pysyy iholla muutaman peseytymiskerran. Desinfektioaineita käytettäessä tulee huomioida potilaan mahdolliset allergiat. Klorheksidiinispriitä käytetään vähemmän, koska osa potilaista ovat allergisia sille. (Lukkari ym. 2007: 213, 291.) Tutkimusten mukaan anafylaktiset reaktiot klorheksidiinille ovat harvinaisia mutta mahdollisia (Krautheim, Jermann & Bircher 2004).\n22 22 Steriili keittosuolaliuos soveltuu limakalvojen puhdistukseen, infektoituneiden alueiden ja palovammapotilaiden desinfioinnissa. Kasvojen alue desinfioidaan 10 % etanolipohjaisella desinfektioaineella. Silmiin soveltuu ainoastaan nihkeä pyyhintä. Palovammakudosta poistettaessa alueella voidaan käyttää 80 % denaturoitua alkoholia. Ihonottoalueelle soveltuu myös edellä mainittu ihodesinfektio aine. (Lukkari ym. 2007: 213, 291.) Leikkausalueen desinfektiotekniikka Leikkausalue tulisi desinfioida aina 10 cm oletetun rajausliinan ulkopuolelle (Lukkari ym. 2007: 292). Tärkeää leikkausalueen desinfektiossa on huomioida desinfektioalueen valumissuunnat. Mekaaninen puhdistus sekä desinfektioaineen kuivuminen on myös tärkeää ennen peitinliinojen asettamista (Anttila ym. 2010: 221). Kuten kaikki toimenpiteet hoitotyössä, myös leikkausalueen pesu suoritetaan myös aseptisen työjärjestyksen mukaan. Aseptisella työjärjestyksellä tarkoitetaan toimintaa, jossa työssä edetään puhtaasta likaiseen (Anttila ym. 2010: 224). Kaikissa leikkausalueiden ihodesinfektioissa käytetään samoja perustekniikoita. Esimerkkinä vatsan alueen ihodesinfektio (kuva 1), jossa ihodesinfektio aloitetaan navan puhdistuksella etanolipohjaisella ihodesinfektioaineella kostutetuilla pumpulitikuilla. Pumpulitikulla puhdistetaan napaa niin kauan että likaa ei enää irtoa. Samaa pumpulitikkua käytetään ainoastaan yhden navassa pyörittelykerran. (Lukkari ym. 2007: 292.) Varsinainen ihodesinfektio vatsan alueelle aloitetaan pukemalla tehdaspuhtaat käsineet. Desinfektioaineen kostuttamat pesusykeröt poimitaan tehdaspuhtaalla käsineellä, joilla vedetään yhdensuuntaisia vetoja mamillatasosta nivusiin saakka edeten pitkittäisillä vedoilla aina kylkiin saakka. Ensiksi desinfioidaan vastakkainen puoli, jonka jälkeen aloitetaan uudella pesusykeröllä edeten keskeltä itseen päin. Alue on desinfioitava vähintään kolme kertaa aluetta pienentäen. (Lukkari ym. 2007: )\n23 23 Kuva 1. Vatsan alueen ihodesinfektiotekniikka. (Lukkari ym. 2007: 292.)\n24 24 4 OPINNÄYTETYÖN KÄYTÄNNÖN TOTEUTUS Toiminnallinen opinnäytetyö on vaihtoehtoinen tapa tehdä opinnäytetyö ammattikorkeakoulussa. Työ sisältää toiminnallisen osan lisäksi myös raporttiosan. Toiminnallisella opinnäytetyöllä tavoitellaan toimintojen ohjeistamista ja opastamista ammatillisessa kentässä. Alasta riippuen se voi olla esimerkiksi jonkin ammattialaan suunnattu ohje toiminnasta tai esimerkiksi jollekin kohderyhmälle tarkoitettu cd-rom (Vilkka & Airaksinen 2003: 9). Suositeltavaa on, että toiminnalliselle opinnäytetyölle löytyy toimeksiantaja, koska tämä tukee ammatillista kasvua sekä se antaa mahdollisuuden omien tietojen ja taitojen vertailuun suhteessa työelämään. Toimeksi annetulla opinnäytetyöllä on myös vaikutusta vastuuntuntoon kehittävänä tekijänä sekä opettaa työn tekijää projektihallintaan. (Vilkka & Airaksinen 2003:17.) Ehdotus opetus-dvd:n tuottamisesta oppilaitoksen opetuskäyttöön tuli oppilaitoksen opettajalta. Tiettävästi ei kyseisestä aiheesta ole aiempaa videomateriaalia opetuskäytössä Suomen mittakaavassa. Koska tarve oli opetus-dvd:lle, opinnäytetyömenetelmäksi valikoitui toiminnallinen opinnäytetyö. 4.1 Ideointi, suunnittelu ja toteutus Opinnäytetyöntekijöillä oli varhaisessa vaiheessa näkemyksiä DVD:n sisällön osalta ja opetus-dvd:n sisältö muodostui vähitellen yhteistyössä perioperatiivisen hoitotyön opettajan kanssa. Teoriatiedon kartoitusta tehtiin käyttäen alan kirjallisuutta sekä Medic ja PubMedtietokantoja. Teoriatiedon kartoitusta tehdessä kävi ilmi, että tutkimustietoa ei itse leikkausalueen ihodesinfektiosta juurikaan ole. Tutkimukset painottuivat enemmän leikkausalueen ihodesinfektiossa käytettäviin desinfektioaineisiin. Tutkimuksissa oli lähinnä vertailtu eri desinfektioaineiden tehoa. Opinnäytetyön teoriaosuuden kirjoittaminen tehtiin enimmäkseen ryhmätyönä. Aineiston hakua tehtiin ryhmänä ja erikseen. Aineiston hakuprosessin aikana ohjausta haettiin oppilaitoksen informaatikolta.\n25 25 Teoriatiedon keräämisen lisäksi alkoi opetus-dvd:n käsikirjoituksen ideointi. Opetus-DVD:n kuvakäsikirjoituksen sisältö suunniteltiin ryhmänä. Kävi ilmi, että on mahdollista käyttää oppilaitoksen tradenomiopiskelijoita apuna DVD:n kuvauksessa ja editoinnissa. Tästä syystä tiedusteltiin tradenomiopiskelijoiden opettajalta mahdollisuutta kuvaukseen. Ohjeena opettajalta tuli tehdä kuvakäsikirjoitus DVD:n sisällöstä. Kuvien ottaminen kuvakäsikirjoitusta varten otettiin oppilaitoksen leikkausopetukseen tarkoitetussa luokassa. Luokan ollessa vapaa opetuksesta, syntyi päätös ottaa tarvittavat kuvat käsikirjoitukseen. Kuvat, joita tuli yhteensä 173, otettiin digitaalikameralla. Kuvauksessa käytettiin nukkea, jolle tehtiin ihodesinfektio rinnan, vatsan ja polven alueelle. Kuvakäsikirjoituksessa käytiin läpi kuvakulmat, kertojan repliikit sekä käytettäviä efektejä editointia varten. Kuvakäsikirjoitus oli tarkasteltavana perioperatiivisen hoitotyön opettajalla. Käsikirjoitukseen tuli korjausehdotuksia, jotka korjattiin. Samaan aikaan saatiin opinnäytetyön suunnitelma valmiiksi ja alkoi toiminnallisen opinnäytetyön raporttiosan työstö. Opinnäytetyön raporttiosan rungon rakentamisessa oli ongelmia, ja siksi oli aika hakeutua opinnäytetyön ohjaukseen ohjaavalle opettajalle. 4.2 Kuvaus, äänitys ja editointi Kuvausta varten varattiin oppilaitokselta luokka, joka on suunniteltu perioperatiivista tuntiopetusta varten. Luokan varustuksiin kuuluvat leikkaustaso, lamput ja monitorointilaitteet. Kuvaus suoritettiin oppilaitoksen perioperatiivisen hoitotyön luokassa. Luokkahuone varattiin tätä tarkoitusta varten ennakkoon. Paikalle oli kutsuttu perioperatiivisen hoitotyön lehtori sekä kuvaaja. Alkuperäisen suunnitelman mukaan oppilaitoksen tradenomiopiskelijat olisivat suorittaneet kuvauksen, mutta\n26 26 opiskelijoiden estyttyä tulemasta paikalle kutsuttiin paikalle oppilaitoksen työntekijä. Kuvauskalusto oli oppilaitokselta lainassa. Kuvausta edeltävästi valmisteltiin kuvauskalusto ja järjestettiin luokkahuone tilanteeseen sopivaksi. Kuvauksessa tarvittava rekvisiitta saatiin oppilaitokselta ja ne olivat valmiina luokkatilassa kuvauksen alkaessa. Potilaiden ja hoitajan osaa näyttelemään saatiin kolme vapaaehtoista opinnäytetyön ryhmästä. Välineistön valmistelemisen jälkeen neuvoteltiin kuvaajaan kanssa parhaasta tavasta toteuttaa ennalta suunniteltu käsikirjoitus. Toteuttamisen apuna olevasta kuvakäsikirjoituksesta jouduttiin poikkeamaan muutamassa kohdassa, kuvaajan ilmaistessa alkuperäisen suunnitelman heikkouksia ja tuodessaan esille paranneltuja toimintatapoja. Kuvakäsikirjoitukseen tehtävät muutokset ovat kuvauksissa hyvinkin yleisiä (Leponiemi 2010: 70, 98). Kuvaajan ehdotukset olivat kuvausteknisiä, eivätkä ottaneet minkäänlaista kantaa leikkausalueen desinfektioon tai toimintatapoihin. Kuvaajan neuvosta jokaisen oton alussa kameran edessä pidettiin lappua, jossa kerrotaan kuvattava aihe ja oton numero. Tämän tarkoituksena oli toimia esivalmisteluna editointivaiheelle. Kuvaus aloitettiin desinfektiopöydän valmistelulla ja käytettävien välineiden sekä käsien desinfektiolla. Seuraavana kuvattiin vatsan alueen desinfektio. Kolmantena kuvattiin jalan desinfektio, missä potilaan sekä sairaanhoitajan näyttelijöiden lisäksi tarvittiin avustaja, joka piti potilaan jalkaa ilmassa koko desinfektion ajan. Neljäntenä kuvattiin rinnan alueen desinfektio, missä avustajaa tarvittiin potilaan käden koholla pitämiseen. Viidentenä kuvattiin lyhyitä otoksia, missä esitettiin käytettyjen desinfektiosykeröiden heittämistä roskiin sekä käsien desinfektiota. Viimeisenä kuvattiin uudelleen desinfektiopöydän valmistelut, sillä ensimmäinen otto ei vastannut laatuvaatimuksia.\n27 27 Editointi tehtiin yhteistyössä tradenomiopiskelijoiden kanssa. Editointiin kuului kertojan repliikkien nauhoitus videolle. Kertojan repliikkien nauhoitus onnistui hyvin ja nauhoitukseen käytetty aika oli riittävä. Vuorosanoihin jouduttiin kuitenkin tekemään muutoksia, jotta sen yhteensovittaminen videoon onnistui. Editoinnin yhteydessä osa kuvatusta materiaalista todettiin turhaksi ja näin ollen se jäi käyttämättä. Yhteistyössä tradenomiopiskelijoiden kanssa keskusteltiin käytettävissä olevista editointitekniikoista ja valittiin sopivimmat tehosteet. Videon ja äänen yhteen liittämisen jälkeen todettiin kokonaisuus hyväksi. 4.3 DVD-ulkoasu Kansilehtiön suunnittelusta keskusteltiin tradenomiopiskelijoiden kanssa editoinnin yhteydessä. Kannet päätettiin tehdä internetistä saatavalla ilmaisohjelmalla. (Ashampoo Cover Studio ) Kansilehtiössä oleva kuva otettiin käsikirjoituksen kuvista ja muokattiin ilmaisohjelmalla oikeaan muotoon. Kuva liitettiin DVD:n etukanteen. DVD:n takakanteen kirjoitettiin lyhyesti DVD:llä oleva sisältö sekä oppilaitoksen logo. Kansilehtiön toteutukseen kului aikaa noin kaksi tuntia. Kustannuksia DVD:n kansilehtien suunnittelusta sekä toteutuksesta ei tullut internetistä saatavan ohjelman ollessa ilmaisversio. 4.4 Sisältö Jotta videota olisi mahdollisimman helppo käyttää oppimateriaalina, otsikoitiin valikkotekstit selkeästi aiheen mukaan. Valikon ensimmäisenä valintana on otsake, mistä on mahdollista toistaa kaikki videomateriaali peräkkäin. DVD:n päävalikossa on myös mahdollista valita yksitellen: alkuvalmistelut, rinnan, polven tai vatsan alueen desinfektio. Ennen videossa tapahtuvan toiminnan alkamista tulee katsojalle näkyviin kyseisen toimenpiteen otsikko. Otsikoinnin tarkoituksena on eritellä toisistaan eri tapahtumat, kun videomateriaalia katsotaan yhtenä yhtäjaksoisena kokonaisuutena.\n28 28 Desinfektioissa käydään lävitse potilaan ihoalueen paljastaminen sekä leikkaustason suojaaminen muoviliinoin. Tästä toiminta siirtyy itse desinfektioon missä näytetään ensimmäinen, toinen sekä vasemmalla kädellä suoritettava neljäs desinfektio. Toiminnan aikana värjätyt nuolet korostavat kahta desinfektiossa erityisesti huomioitavaa asiaa: nesteen valumissuuntaa ja pyyhkimisen suuntaa. Kertoja selostaa videon aikana tapahtuvia tärkeitä toimintoja ja korostaa huomioitavia asioita, kuten nesteen kaatamiseen vaadittavaa etäisyyttä ja kontaminaatioriskiä. Videomateriaalin pituus editoinnin alussa oli arviolta 25 minuuttia, minkä katsottiin olevan liian pitkä opetusmateriaalikäyttöön. Vuorosanojen yhteensovittamisen sekä luontevan kerronnan ylläpitämiseksi leikattiin desinfektion aikaista toimintaa lyhyemmäksi poistamalla siitä useasti toistuvia vaiheita. Editoinnin yhteydessä myös todettiin osa kuvatusta videomateriaalista videoon soveltumattomaksi, eikä sitä näin ollen hyödynnetty lopullisessa tuotoksessa. Valmiin tuotoksen pituus on noin 15 minuuttia. 4.5 Aikataulu Opinnäytetyön aiheen valinta syksyllä 2010 Teoriatiedon kartoituksen aloitus syyskuun lopulla Lokakuussa 2010 yhteydenotto tradenomiopiskelijoiden opettajaan Lokakuun 2010 ja tammikuun 2011 välisenä aikana tapahtui opinnäytetyösuunnitelman teko, opinnäytetyösuunnitelman hyväksyntä ja kirjallisen materiaalin hankinta oppilaitoksen informaatikon avustuksella. Tammikuussa 2011 kuvakäsikirjoituksen suunnittelu ja kuvien ottaminen Helmikuussa kuvakäsikirjoitus ja opinnäytetyösuunnitelma valmis Helmikuun lopulla kuvaajille kuvakäsikirjoitus\n29 29 Helmikuussa ohjaavan opettajan ohjauskäynti ja raporttiosan työstäminen Maaliskuussa videomateriaalin kuvaus ja editointi Maaliskuussa ohjaavan opettajan ohjauskäynti ja raporttiosa valmis\n30 30 5 ARVIOINTI Opinnäytetyön tavoitteena oli tuottaa toimiva ja käyttökelpoinen DVD hoitotyön koulutusohjelman opetuskäyttöön havainnollistamaan leikkausalueen ihodesinfektiota. Kokonaisuudessaan tavoite onnistui ja tuotoksena syntyi DVD leikkausalueen ihodesinfektioista. 5.1 Prosessi ja yhteistyö Yhteistyökumppaneita oli opinnäytetyön aikana useita. Suuren kiitoksen saavat oppilaitoksen perioperatiivisen hoitotyön lehtori, kuvausvälineistön käyttämiseen perehtynyt työntekijä sekä oppilaitoksen tradenomiopiskelijat ja yksi päätoiminen tuntiopettaja. Yhteistyö lehtorin ja kuvaajan kanssa sujuivat moitteettomasti, eikä aikataulujen yhteensovittamisen kanssa ollut mainittavia ongelmia. Oppilaitoksen tradenomiopiskelijoiden ja heidän opettajansa tavoittaminen oli yhteistyön suurin ongelmakohta. Aikataulujen yhteensovittaminen ja tapaamiset sovittiin sähköpostilla. Opinnäytetyöryhmä tiedusteli useaan otteeseen sopivia kuvaamiseen soveltuvia ajankohtia, mutta tradenomiopiskelijat sekä tuntiopettaja eivät vastanneet viesteihin ajoissa tai ollenkaan. Kuvaustilanteeseen saatiin lyhyellä varoitusajalla lehtorin avustuksella oppilaitoksen työntekijä, jolla oli kokemusta videokuvauksesta. Kuvausprosessin jälkeen kuvauksen suorittanut työntekijä toimitti materiaalin tuntiopettajalle ja tradenomiopiskelijoille. Videomateriaalin editointia varten opinnäytetyön tekijät sopivat ajan tradenomiopiskelijoiden kanssa. Opiskelijat olivat ennen kokoontumista käyneet kuvatun materiaalin lävitse ja tehneet alustavan editointityön. He olivat myös varanneet kertojan äänen nauhoittamiseen tarvittavat välineet ja tilat. Käsikirjoituksesta oli erittäin paljon hyötyä suunniteltaessa videon sisältöä sekä sisällön kulkua. Käsikirjoitus mahdollisti myös editoinnin suunnittelua. Yhteistyö editoinnin suhteen sujui hyvin, ja opiskelijoille annettiin kuvakäsikirjoitus, jota seuraamalla lopullinen video koostettiin.\n31 31 Alun perin laadittu aikataulu oli tiivis. Kyseiseen aikatauluun tuli useita muutoksia opinnäytetyön tekijöiden käytännön harjoittelujaksojen vuoksi. Toisen kerran muutoksia aikatauluun tuli yhteistyökumppaneiden ja opinnäytetyöryhmän aikataulujen yhteensovittamiseksi. Tradenomiopiskelijat lupautuivat kuvaamaan sekä editoimaan videon osana kurssiaan. Videota ei kuitenkaan voitu kuvata ennen heidän kurssinsa alkamisajankohtaa. Tämän vuoksi kuvausaikataulua myöhennettiin usealla kuukaudella alkuperäisestä. 5.2 Tuotoksen sisältö Opetus-DVD sisältää kolmen eri leikkausalueen ihodesinfektion. Ajatuksena oli valita kolme yleistä leikkausaluetta, joihin leikkaussalityöskentelyssä törmää lähes päivittäin. Sisällöllisesti DVD oli myös miellyttävä. Käyttövalikoista suunniteltiin tulevan yksinkertainen ja selkeä. Helppokäyttöisyys oli tärkeä asia ulkoasua suunniteltaessa. Kuitenkin jälkeenpäin arvioitaessa tuotosta huomattiin että joitain asioita olisi voinut tehdä toisin. Kuvakulmia olisi voinut suunnitella hieman enemmän. Joissain kohdissa on kuvattu hieman liian kaukaa. Kuvaushetkellä olisi pitänyt tarkemmin arvioida kuvattua materiaalia. Tosin kokemattomuus videomateriaalin arvioinnissa vaikutti asiaan. 5.3 Tuotoksen pituus Tuotoksen pituutta lyhennettiin tarkoituksella. Ihodesinfektiossa kuitenkin toistetaan alueen pesua useaan kertaan mutta jokaisen pesukerran näyttäminen kokonaisuudessaan ei ollut työn tekijöiden mielestä katsojaa palveleva. Mielenkiinnon ylläpitämiseksi videota lyhennettiin hieman. Videolla kuitenkin osoitetaan pesukertojen määrä kertomalla.\n32 Tuotoksen ulkoasu DVD:n ulkoasuun voidaan olla tyytyväisiä. Kansilehtiöstä tuli juuri sellainen kuin suunniteltiin. Tarkoituksena oli tehdä yksinkertainen ja jo sisältöä hieman kuvaava kansilehtiö. Kansilehtiön takakannesta löytyy lyhyt kuvaus DVD:n sisällöstä. 5.5 Omasta oppimisesta Opinnäytetyön tuottaminen alusta loppuun oli pitkä prosessi, jonka aikana työn tekijät joutuivat perehtymään useisiin uusiin tiedonhakutekniikoihin ja kehittämään omaa kriittistä ajatteluaan. Tiedonhakuprosessin aikana saatiin apua kirjaston informaatikolta, joka antoi ohjeistusta hakutermistön valintaan. Tutkittua tietoa haettaessa tekijät noudattivat oppilaitoksen opinnäytetyön vaatimuksia ja oppivat rajaamaan hakua. Ihon desinfektioon liittyvien tekniikoiden tutkiminen sekä käytännössä käytössä olevien desinfektioaineiden käyttökelpoisuuden selvittäminen antoivat näkökulmaa myös desinfektioaineiden historiaan. Useissa tutkimustuloksissa vertailtiin uusia aiemmin käytössä olleita, tai uusien rinnalla käytettäviä, menetelmiä keskenään. Tämä auttoi ymmärtämään tiedon merkitystä hoitotieteen kehittämisessä. Aseptiikan merkitys tuli selkeästi esiin teoriatietoa tutkittaessa. Tekijöiden tietous aseptiikasta on opinnäytetyöprosessin aikana kasvanut huomattavasti, ja tämä on osaltaan muokannut heidän tapaansa toteuttaa aseptiikkaa käytännön hoitotyössä. Videomateriaalin tuottaminen oli lähes jokaiselle ryhmän jäsenelle uutta. Videomateriaalin kuvaustilanteessa, ennen editointia, huomioitavia asioita tuli ilmi useita. Aiemmin ei tekijöillä ollut käsitystä siitä, kuinka monta eri vaihetta videon tekemiseen kuuluu. Kuvakäsikirjoituksen tekemisestä ei ollut edeltävää kokemusta ja tieto oli puutteellista.\n33 Hyödynnettävyys Tavoitteena työllä oli tuotoksen hyödynnettävyys opetuskäytössä. Arvioitaessa tuotoksen hyödynnettävyyttä opetuskäytössä voidaan ajatella sen olevan hyödyllinen. Tuotoksessa on tuotu teoriatieto käytäntöön esimerkein, ja näin ollen opetuskäytössä videomateriaalin käyttö lisää opetuksen monipuolisuutta teoriaopetuksen rinnalla. Teorian soveltaminen käytäntöön voi olla vaikeaa, joten opetus-dvd leikkausalueen ihodesinfektiosta on hyvänä tukena opetuksessa. Ihodesinfektiossa on erittäin paljon sairaalakohtaisia eroja mutta perusperiaatteet tekniikan suhteen ovat samat. Opiskelijan lähtiessä leikkaussaliharjoitteluun on hyvä olla perustietoa sekä perustekniikkaa leikkausalueen ihodesinfektiosta. Omien kokemustemme mukaan tämä nopeuttaa oppimista harjoittelussa.\n34 34 6 POHDINTA JA JOHTOPÄÄTÖKSET Perioperatiivisessa hoitotyössä potilaan leikkausalueen ihodesinfektio on tärkeä osa leikkausinfektioiden ehkäisyä intraoperatiivisessa vaiheessa. Leikkaussalityöskentelyssä useat eri asiat vaikuttavat aseptiseen toimintaan ja näiden asioiden pettäminen voi aiheuttaa potilaalle leikkauksen jälkeisen infektion. Perioperatiivisen hoitajan henkilökohtaisella hygienialla on suuri merkitys infektioiden ehkäisyssä ja työssä korostuu työntekijän aseptinen omatunto. Leikkaussalityöskentelyssä vaaditaan perioperatiiviselta hoitajalta ammattitaitoa erityisesti aseptisessa työskentelyssä, sillä tutkimusten mukaan postoperatiivisten infektioiden määrä on suhteessa ihodesinfektion suorittamiseen. Teoriassa esiintyvät toimintatavat ja periaatteet voidaan havainnollistaa käytännössä DVD:llä. Opetus-DVD opinnäytetyön tuotoksena itsessään kiinnosti erittäin paljon, ja DVD:n laatiminen ei ollut ennestään tuttua. Kuvakäsikirjoituksen luominen ennen kuvaamista oli haastavaa ja opettavaista. Kirjallisuudesta saatiin käytännönläheinen ohjeistus kuvakäsikirjoituksen luomiselle. Teoriaosuudessa aineistojen hakuja tehtiin itsenäisesti ja löydettyjen aineistojen kokoamiset aina yhdessä. Työn edistymisen kannalta oli erittäin tärkeää jakaa alueita, joihin jokainen keskittyi itsenäisesti. Tämä toimintatapa sopi erittäin hyvin ja tulosta syntyi tehokkaasti. Videomateriaalin tuottamisessa yhteistyötä tehtiin oppilaitoksen eri tahojen kanssa. Oppilaitoksen työntekijä sekä tradenomiopiskelijat avustivat videon kuvauksessa. Videomateriaalin editoinnissa avustivat yksinomaan oppilaitoksen tradenomiopiskelijat. Saadusta avusta oli erittäin paljon hyötyä työn laadun ylläpitämisessä. Video kuvattiin ja editoitiin käsikirjoituksen pohjalta. Ilman etukäteen suunniteltua kuvakäsikirjoitusta olisi tuotoksen lopputulos kärsinyt laadullisesti.\nPERIOPERATIIVISTA HOITOTYÖTÄ OPPIMASSA\nPERIOPERATIIVISTA HOITOTYÖTÄ OPPIMASSA Perusjakson harjoittelun opas sairaanhoitajaopiskelijoille LAHDEN AMMATTIKORKEAKOULU Sosiaali- ja terveysala Hoitotyön koulutusohjelma Hoitotyön suuntatumisvaihtoehto


Placebon perjantainen Helsingin konsertti peruttiin - Uutiset - Viihde - MTV3.fi\nPlacebon perjantainen Helsingin konsertti peruttiin\t14.09.2012 18:46\nPlacebon laulaja Brian Molko.\nBrittiyhtye Placebon perjantai-illan konsertti Helsingin Jäähallissa peruuntuu sairaustapauksen vuoksi. Yhtyeen laulajalla Brian Molkolla on ongelmia kurkkunsa kanssa, eikä voi esiintyä lainkaan.\nKorvaavasta konserttipäivästä ei ole vielä tietoa, mutta konsertin järjestäjä Live Nation yrittää sitä parhaillaan järjestää. Jo ostetut liput käyvät sellaisenaan mahdolliselle korvaavalle päivälle tai ne on mahdollista palauttaa niiden ostopaikkoihin.\n› Placebon perjantainen Helsingin konsertti peruttiin


Kiinalaisen lakimiehen Yu Wenshengin haastattelu\nZheng Yan, Epoch Times\nKiinalainen asianajaja Yu Wensheng Pekingissä 12. tammikuuta 2017. (Fred Dufour/AFP/Getty Images)\nPuolustusasianajaja Yu Wensheng, 50, yritti vierailla asiakkaansa luona Pekingin pidätyskeskuksessa lokakuussa 2014. Kun poliisi kieltäytyi päästämästä häntä sisään, Yu protestoi kohteluaan vankilan ulkopuolella ja Internetissä.\nKaksi päivää myöhemmin Yu joutui itse pidätetyksi. Hänen ei annettu tavata puolustusasianajajaa yli kolmeen kuukauteen, jonka aikana hän oli pidätettynä. Poliisi kidutti häntä sitomalla hänen kätensä rautatuoliin, mikä oli hyvin kivuliasta.\n”Käteni turposivat, ja kipu oli niin voimakasta, etten halunnut enää elää”, Yu sanoi Amnesty Internationalin kidutusta koskevassa raportissa 2015. ”Kaksi poliisia kiskaisi toistuvasti käsiraudoista. Huusin joka kerta, kun he tekivät niin.”\nYu'n pidätysaikanaan kokema poliisin väkivalta ei pysäyttänyt häntä, vaan hän otti hoitaakseen lisää ihmisoikeus- ja siviilitapauksia.\nTänä vuonna Yu Wensheng ja muita lakimiehiä jätti valituksia Pekingin kunnallishallintoon ja muihin lähialueen kaupunkeihin koskien ilman saastumista. Aiemmin Yu edusti useita oikeuksien puolustajia ja Falun Gongin harjoittajia. Falun Gong (tunnetaan myös nimellä Falun Dafa) on perinteinen kiinalainen mielen ja kehon harjoitusmenetelmä, jonka harjoittajia on vainottu järjestelmällisesti lähes 18 vuotta.\nEräässä korkean profiilin oikeustapauksessa Yu ja kolme muuta lakimiestä puolusti Falun Gongin harjoittajia Tianjinissa maaliskuussa 2016. Yu puolusti myös Falun Gongin periaatteita: "Totuudenmukaisuus, Myötätunto ja kärsivällisyys". Lakimiehet kohtasivat vain hyvin pientä häirintää Kiinan viranomaisten taholta, mikä on epätavallista Falun Gongin tapausten arkaluonteisuuden vuoksi.\nEpoch Timesin tuoreessa haastattelussa Yu Wensheng sanoi, että “Yli vuosikymmenen ajan puolustaessaan Falun Gongin syyttömyyttä on jo kauan ollut selvää, kuka noudattaa lakia ja kuka tekee rikoksia”.\nHaastattelun ensimmäisellä puoliskolla, jota on muokattu tilan säästämiseksi, Yu kertoo, kuinka hän käsittelee Falun Gongin tapauksia.\nEpoch Times (ET): Edustit äskettäin erästä Falun Gongin harjoittajaa, pekingiläistä Qin Wei'tä. Voisitko vahvistaa, että hän sai kahden ja puolen vuoden vankeustuomion kirjan antamisesta?\nYu Wensheng (YWS): Tietääkseni hän sai kahden ja puolen vuoden tuomion, koska hän antoi ohikulkijalle kopion kirjasta ”Yhdeksän kirjoitusta Kiinan kommunistisesta puolueesta” [Pääkirjoitus-sarja Epoch Timesissa].\n“Yhdeksän kirjoitusta” käsittelee Kiinan kommunisti puolueen (KKP) viime vuosikymmenien valtaa. Olen selannut kirjan läpi ja lukenut siitä joitakin osia. Kaikki kirjassa on totta, mitään ei ole sepitetty. Kirjan julkaiseminen ja jakelu ovat olleet normaaleja ja sananvapauden säädösten mukaisia. On absurdia käyttää “Yhdeksää Kirjoitusta” ikään kuin todisteena Qin Wei'n tuomitsemiselle.\nKiinassa ei ole lakia, jossa sanotaan Falun Gongin olevan ”harhaoppinen uskonto”. Kiinan hallinto käyttää rikoslain 300. artiklaa tuomitessaan harjoittajia ilman oikeudellista perustaa.\nViranomaiset sanovat Qin Wei'n heikentävän lakia. Mitä lakia hän heikentää? Hän ei ole mukana missään rikoksessa. En voi sietää tällaista tukahduttamista viranomaisten taholta. Qin Wei'n tuomitseminen on poliittista vainoa.\nQin Wei vain noudattaa vakaumustaan. Kiinan perustuslaki suojaa uskonnonvapautta, ja se on kirjoitettu hyvin selkeästi ihmisoikeuksien julistukseen. Uskon, että Qin Wei ei ole mukana politiikassa eikä hän uhkaa maataan tai yhteiskuntaa. Prosessin aikana puolustaessani häntä en ole löytänyt yhtään todistetta häntä vastaan. Syyttäjä ei myöskään ole kyennyt esittämään mitään todisteita tältä osin.\nTietenkin poliittisten asioiden kyseessä ollen ei aina ole väliä sillä, kuinka paljon näyttöä on. “Yhdeksän kirjoitusta” tuo esille paljon historiallista totuutta. Kiinan viranomaiset eivät kuitenkaan halua kansalaistensa tietävän totuutta.\nET: Onko eteesi tullut muita tapauksia, joissa ihmisiä on tuomittu kirjan vuoksi?\nYWS: Kyllä olen. Olen jopa kuullut henkilöstä, joka pidätettiin ja tuomittiin runon vuoksi. Jokin aika sitten otin käsiteltäväkseni pekingiläisen Yu Yanjie'n tapauksen. Yu Yanjie pidätettiin ja asetettiin syytteeseen lyhyen runon lähettämisestä verkossa. Yksi runon säe kuului näin: "Punainen huivi on veren värjäämä, ja sen takana ovat pahat henget".\nSanoin tuolloin oikeudessa: "Punainen huivi on veren värjäämä" on jotain, jonka opimme lapsina kommunistisesta koulutuksesta. Kohdassa "sen takana ovat pahat henget", huomautan Karl Marxin sanoneen Kommunistisessa manifestissa, että "Haamu kummittelee Euroopassa ‒ kommunismin haamu". Tämän Marx sanoi. Haamu. Mikä ero on pahan hengen ja haamun välillä?\nSanottuani tämän tuomioistuimen virkamiehet käskivät minua lopettamaan puhumisen sanoen, että harjoitin omaa "taantumuksellista propagandaa". Tämä on Kommunistinen manifesti. Se on sitä, mitä te itse sanoitte. Te jopa sanotte, että Kiinan punainen lippu on veren värjäämä. Harjoitanko taantumuksellista propagandaa toistamalla KKP:n sanoja!? Enkö saa käyttää heidän omia sanojaan?! Onko se taantumuksellista propagandaa, kun se tulee minun suustani? Onko se positiivista tiedotusta, kun se tulee heidän suustaan!?\nLaissa ei kuitenkaan ole sanaa ”taantumuksellinen”, näin ollen, mnkä rikosoikeudenkäyntimenettelyn asetuksen mukaan katsotaan puolueen vastustamisen olevan rikos? Jos olet oikeasti väärässä, niin sitten sinua täytyy vastustaa, mutta he eivät edes salli arvostelua tai vastustavaa ääntä. Sittenhän emme tarvitse kansankongressia, syyttäjäviraston lakia, asianajajia, tarkastusvirastoja tai tuomioistuimia. Kaikki, mitä tarvitaan, on sisäisen turvallisuuden yksikkö.\nJos tavallinen nettikansalainen on tyytymätön hallitukseen, mitään vakavaa ei tule tapahtumaan. Heidät voidaan vapauttaa muutamien päivien säilöönoton jälkeen. Kuitenkin Falun Gongin harjoittajat voidaan asettaa syytteeseen. Kysymyksestä tulee poliittinen, ja siten viranomaiset pitävät kirjaa tai runoa tekosyynä pidättää ja tuomita joku ja harjoittavat näin ollen poliittista vainoa.\nMiksi me siinä tapauksessa tarvitsemme lakeja?\nET: Kiinan viranomaiset ovat nostaneet syytteitä Falun Gongin harjoittajia vastaan sillä perusteella, että yhteiskunnassa on tarve ”ylläpitää vakautta”. Luuletko, että harjoittajat ovat uhka yhteiskunnalle?\nYWS: Tätä maata johtavat ateistit. Kommunistinen puolue kieltää ihmisiä uskomasta Jumalaan. He eivät salli ihmisten irrottautua ateismista. He ovat perustaneet organisaatioita kaikkiin perinteisiin uskontoihin, kuten Three-Self-Patriotic Catholic Church (katolinen kirkko Kiinassa) ja buddhalainen yhdistys. On osasto-tason ja jaosto-tason munkkeja. Uskonto on lähinnä puolueen hallinnoimaa.\nOlen ollut yhteydessä monien Falun Gongin harjoittajien kanssa. Minusta tuntuu, että jos jokainen uskoisi Falun Gongiin, KKP:n näkökulmasta yhteiskunnasta tulisi siinä tapauksessa liian harmoninen. En voi muuta kuin kunnioittaa Falun Gongin harjoittajia. Heillä on erittäin korkeat vaatimukset itseään kohtaan, enkä voisi kohdella itseäni samoin, koska en pystyisi luopumaan kaikista niistä maallisista asioista. Falun Gong opettaa olemaan parempi ihminen ja päästämään irti itsekkäistä tavoitteista.\nKun ongelmia ilmenee, useimmat meistä syyttävät muita pienentääkseen omaa vastuutaan asiasta. Falun Gongin harjoittajat ovat erilaisia. Kun ongelmia ilmenee, he katsovat ensin sisäänpäin ja pohtivat, mitä puutteita heillä on. He ottavat vastuun omista teoistaan ja enemmänkin. Tämä on todella muuttanut minua.\nMinulla on joskus erimielisyyksiä Falun Gongin harjoittajien kanssa, mutta mikä tahansa ongelma on, harjoittajat etsivät aina syytä itsestään. Kun olen ollut vuorovaikutuksessa heidän kanssa jonkin aikaa, olen myös oppinut ensin etsimään omia vajaavaisuuksiani sen sijaan, että syyttäisin muita. En kuitenkaan ole vielä täysin päästänyt irti egosta.\nET: Olet ottanut hoitaaksesi monia Falun Gongin tapauksia. Onko puolustuslogiikkasi erilainen kuin mitä muut lakimiehet ovat käyttäneet aiemmin?\nYWS: Vuonna 2016 otin hoitaakseni useita Falun Gongin tapauksia eri puolilta maata. Ensin ajattelin, että voisin vain hoitaa muutaman jutun ja sitten alkaa keskittyä muihin tapauksiin. En kuitenkaan voinut uskoa, että viranomaiset pidättäisivät niin monta Falun Gongin harjoittajaa kyseisenä vuonna.\nUskon, että kymmenen vuotta sitten asianajajat käyttivät ensisijaisesti puolustavaa ja suojaavaa strategiaa. Syyttäjät nostivat esiin miekkansa, kun taas lakimiehet kilpensä. Kuitenkin kilpi voi vain suojella sinua. Mielestäni tämä strategia ei enää riitä. Kilpi voi suojata; vaikka sinua ei voida satuttaa, se ei ole uhka viranomaisille, jotka vainoavat Falun Gongia.\nNykyisin ajattelen, että asianajajien, jotka menevät oikeuteen, pitäisi mennä sinne kilpi toisessa kädessä ja miekka toisessa. Jos menet sinne miekka kädessä osoittaen heille totuuden, ja että he tekevät rikoksia, syyttäjät tulevat pelkäämään omasta puolestaan. Olipa kyseessä poliisi, syyttäjä tai tuomioistuin, heidän on punnittava tekojaan, koska jatkaessaan Falun Gongin vainoa, he tulevat olemaan vastuussa teoistaan tulevaisuudessa.\nTarkkailen syyttäjiä koko ajan. He ovat hoitaneet monia Falun Gongin tapauksia, joten yleensä kun oikeudessa puhutaan, he eivät kuuntele. Mutta heti kun mainitaan, että he ovat mukana rikoksessa, heidän huomionsa terästyy. Syyttäjä nostaa päätään ja alkaa kuunnella, ja myös tuomari kuuntelee. Itse asiassa he ymmärtävät tämän selkeästi sydämessään: Ne, jotka vainoavat Falun Gongia, tulevat olemaan siitä vastuussa tulevaisuudessa!\nHeidän on oltava selvillä siitä, että Falun Gongin vaino on rikos! Meidän täytyy huomauttaa tästä asiasta, ei vain teknisestä näkökulmasta, vaan myös perusoikeusturvan näkökulmasta katsottuna.\nOikeudellisesti tarkasteltuna Kiinassa ei ole olemassa lakeja, jotka nimenomaan kriminalisoisivat Falun Gongin. Falun Gong ei ole yksi niistä 14:sta KKP:n määrittelemästä kulttiorganisaatiosta. Oikeastaan myös niiden 14 organisaation leimaaminen kultiksi on laiton, koska sisäisen turvallisuuden ministeriöllä, valtioneuvostolla ja KKP:llä ei ole valtaa määrittää, mikä on kultti.\nAjattelussani tapahtunut muutos johti minut lopulta puolustamaan Zhou Xiangyangia ja Li Shanshania Tianjinissa. Vaikka se oli vain yksi tapaus, tunsin, että puolustin samalla koko Falun Gongin yhteisöä. Se tiivistää kaiken tapahtuneen vuodesta 1999, viranomaisten poliittisin perustein ylläpitämän Falun Gongin vainon, osoittaen, että viranomaiset ovat juuri niitä, jotka ovat tehneet rikoksia.\nTämä tapaus antoi minulle mahdollisuuden tukea tätä ryhmää. Falun Gongin harjoittajat ovat todella joutuneet kokemaan paljon. Uskon, että Falun Gongin yhteisö on saanut aikaan avautumisen Kiinan kansalaisissa. Ilman sitä Kiinan ihmisoikeustilanne voisi olla paljon pahempi.


Ylilääkärin huomio Petteri Orpon budjettiesityksestä: ”Ympäri Suomen jännitetään” | Uusi Suomi\nSuomi hävisi kaikki ottelunsa jalkapallon EM-kisoissa\nTuomaristo suosi Lewis Hamiltonia – suomalaisten kaksoisvoittoa ei tullut\nSaksasta suora varoitus USA:lle - Lähteet Valkoisesta talosta: ”Autojen tuontitulleille ei löydy tukea”\nMeteorologit: ”Helteille ei näy loppua”\nNaton tulevaisuus puhuttaa: ”Donald Trumpin outo mieltymys Vladimir Putiniin on vakava uhka Euroopalle”\nAsuntovelallisille tärkeä ennuste julki: ”Syyskuussa 2019”\nYlilääkärin huomio Petteri Orpon budjettiesityksestä: ”Ympäri Suomen jännitetään”\nSosiaali- ja terveysministeriön hallinnonalan määrärahoja esitetään korotettavaksi 353 miljoonalla eurolla.\nHelsingin ja Uudenmaan sairaanhoitopiirin hallintoylilääkäri ja Helsingin yliopiston terveysoikeuden professori Lasse Lehtonen ottaa Puheenvuoron blogissaan kantaa valtiovarainministeri Petteri Orpon (kok.) viikolla julkistamaan budjettiesitykseen, jossa sosiaali- ja terveysministeriön hallinnonalan määrärahoja esitetään korotettavaksi 353 miljoonalla eurolla yhteensä noin 14 950 000 000 euroon.\n–Hallinnonalan määrärahojen korotus on samaa tasoa, kuin on HUS:n uuden trauma- ja syöpäsairaalan arvioitu investointikustannus. Sote-uudistuksen toteutuessa VM:n budjettijulkistusten yhteydessä jännitetään ympäri Suomen sitä, minkä maakunnan sairaaloiden rakennus- ja peruskorjaushankkeet ovat saaneet armon valtiovarainministeriön virkamiesten silmissä, Lehtonen kommentoi.\nHänen mukaansa Suomessa ei ole pula sairaaloista, mutta ne ovat kuitenkin monelta osin väärissä paikoissa ja huonossa kunnossa. Lehtonen muistuttaa, että Suomen keskussairaalaverkko on rakennettu 1960-luvulla.\n–Tuberkuloosiepidemian voittamiseksi rakennetut keuhkosairaalat vietiin usein kauas asutuksesta tartuntariskien vähentämiseksi. Myös suuret mielisairaalat on aikanaan rakennettu rauhoittaviin ympäristöihin taajamien ulkopuolelle. Pienempiin taajamiin rakennettujen aluesairaaloiden verkko on Suomessa ollut kattava, kun oma sairaala on osaltaan ollut seutukunnan menestyksen symboli. Sairaalan sijainnin vaikutuksia väestön terveyteen ei 1950 ja 1960-luvulla kuitenkaan vielä kukaan arvioinut. Tiivis sairaalaverkko on itse asiassa ylläpitänyt Suomessa hoidon laitosvaltaisuutta, vaikka moni sairaus olisi jo voitu hoitaa avohoidossa, Lehtonen sanoo.\nKeskussairaaloiden alkuperäinen rakennuskanta on hänen mukaansa loppuun käytetty.\n–Sote-uudistuksen alkuvaiheessa maassa pyörähtikin käyntiin monen miljardin euron investointibuumi, jossa käytännössä kaikki keskussairaalat ja yliopistosairaalat lähtivät yhtäaikaisesti uusimaan rakennuskantaansa. Varustelukilpailua pelästynyt sosiaali- ja terveysministeriö joutui tämän vuoksi säätämään vuonna 2016 sote-investointeja rajoittavan lain. Yhtään sairaalainvestointia ei tuon lain perusteella kuitenkaan ole kielletty, sillä jonkun alueen investoinnin hyödyllisyyden epäileminen voisi olla poliittisesti kiusallista. Valtioneuvoston esityksillä päivytyksien ja hoitojen keskittämisestä ei näin ole ollut mitään vaikutusta eri sairaaloiden investointeihin. Investointien rajoittamislaki ei myöskään ollenkaan koske yksityistä sektoria, mikä on mahdollistanut esim. Turussa kolmen päivystävän sairaalan (yhden julkisen ja kahden yksityisen) syntymisen muutaman sadan metrin säteelle toisistaan, Lehtonen kommentoi.\nSairaalainvestoinnit ovat Lehtonen mukaan hyvin kalliita: tyypillisesti parinsadan miljoonan euron rakennusinvestoinnin lisäksi tarvitaan vähintään muutaman miljoonan euron investointi tietotekniikkaan ja kymmeniä miljoonia euroja lääkintälaitteisiin. Hän huomauttaa, että sote-lainsäädännön yhtenä ideana on, että valtioneuvosto päättäisi jatkossa merkittävistä investoineista osana valtion budjettia.\n–Hallituksen sote-esityksen perusteluissa investointia pidetään merkittävänä, jos se on taloudelliselta arvoltaan muutamia miljoonia euroja tai sillä on muuten alueellista tai valtakunnallista merkitystä. Perustuslakivaliokunta toisin kiinnitti huomiota tämän määrittelyn epämääräisyyteen ja edellytti, että maakuntien itsehallinnon turvaamiseksi valtioneuvoston päätettäväksi kuuluvien investointien määrittelyä pitää selventää.\nMerkittävien sairaalainvestointien päätöksenteon keskittäminen valtioneuvostolle aiheuttaa Lehtosen mukaan haasteita paitsi maakuntien itsehallinnolle, myös sairaaloiden kehittämiselle.\n–Maakunta neuvottelisi asiasta sosiaali- ja terveysministeriön uuden ohjausosaston kanssa. Sosiaali- ja terveysministeriö neuvottelisi sitten investoinnin rahoituksen sisällyttämisestä valtion budjettiin valtiovarainministeriön kanssa. Eduskunta lopulta hyväksyy valtion budjetin. Kun valtion hyväksyntä on saatu, ottaa maakunta sairaalainvestoinnin omaan budjettiehdotukseensa. Maakunnan budjetin hyväksyy maakunnan valtuusto. Tämän jälkeen maakunnan liikelaitos aloittaa neuvottelut valtakunnallisen sote-kiinteistöyhtiön kanssa kiinteistöyhtiöön omistukseen kuuluvan sairaalakiinteistön rakennusinvestoinnin toteuttamisesta. Jos yhtiö pitää kohdetta kiinnostavana, se lähtee julkisista hankinnoista annetun lain mukaisesti kilpailuttamaan investointia. Tämän onnistuttua voi rakentaminen alkaa, hän kuvaa prosessia.\nNopeisiin toiminnallisiin muutostarpeisiin reagoiminen tuntuu ehdotetussa järjestelmässä Lehtosen mukaan vaikealta.\n–Kaiken lisäksi investointien vieminen valtioneuvoston päätettäväksi mahdollistaa poliittisin perustein tehtävän alueellisen siltarumpupolitiikan rahavirtojen nostamisen aivan uudelle tasolle.\nLue kaikki Uuden Suomen uutiset budjettiesityksestä täältä!\nKansantalous, rakentaminen, Terveydenhuolto, Politiikka, Sote-uudistus, Budjettiriihi 2017, Kotimaa\nVielä taloustieteilijä, Kokkolan kirkkoherra Antti Chydeniuksen aikoina, 1760-luvulla esi-isämme olivat ymmällään mistä kansakunnan vauraus syntyy. Chydenius keksi...\n22.7.2018 08:04 2 kommenttia\nKaksi kohtausta tosielämästä: Olin taannoin kutsuttuna puhujana eräässä Kiinan suurimmista yrityksistä. Kyseessä oli kaksipäiväinen seminaari, jossa muutama...\n21.7.2018 18:33 99 kommenttia\nKesäkuun viimeisellä viikolla hallituspuolueet myöntyivät soteuudistuksen lykkääntymiseen. Periaatteessa on vielä mahdollista, että maakuntavaalit järjestettäisiin...\n21.7.2018 12:58 14 kommenttia\n21.7.2018 11:17 6 kommenttia\n19.7.2018 11:03 5 kommenttia\n21.7.2018 08:07 6 kommenttia\n20.7.2018 12:10 1 kommenttia\n20.7.2018 08:59 77 kommenttia\nUutistoimisto Bloombergin kokoaman ennusteen mukaan ekonomistien enemmistö odottaa nyt, että Euroopan keskuspankki EKP nostaa... 1 kommentti\nLuottoluokittaja DBRS varoittaa poliittisesta epävakaudesta Suomessa ennen ensi kevään eduskuntavaaleja. Se pitää myös... 13 kommenttia


YYA:lle realistinen seuraaja: Suomineito hakee lähestymiskieltoa — Retoriikan kyseenalaistuksia\nYYA:lle realistinen seuraaja: Suomineito hakee lähestymiskieltoa\n9.11.2014 13:37 Veikko Savolainen 5 kommenttia\nRauhanmies rauhan asialle?\nHyvää isänpäivää ja muurin murtumisen 25-vuotisjuhlaa Suomen koteihin! Aivan aluksi haluan kiittää vuosikymmenien kohtalaisesta koti- ja yhteiskuntarauhasta muitakin sotiemme veteraaneja kuin omaa isääni ja lotta-äitiäni. Heidän ansiostaanhan itsenäisyytemme saatiin säilytettyä, vaikka Suomineidon rajoja amputoitiinkin Viipurin läänin ja Petsamon kohdilta ja väliin rakennettiin rikollinen etupiirimuuri.\nJalkaväenkenraali Adolf Ehrnrooth muistutti joulukuussa 2003 siitä, mitä laillisia rajojamme hän tovereineen oli oikeastaan ollut puolustamassa 'Suuressa isänmaallisessa puolustussodassamme'* 1939 - 44: http://prokarelia.net/en/?x=artikkeli&article_id=459&author=10\nItänaapurimme aloittamien sotien 1939 - 44 ja Suomen alueiden laittomien anschlussien jälkeen maatamme nöyryytettiin taipumaan Stalinin mielivallan sanelemaan YYA-sopimukseen. Pitäisiköhän suomalaisten ajatella jotain nykyisestä geopolitiikan revanssista ja Ukrainan tilanteesta? Mitä se meille kuuluuko? Järjestetäänkö kansanäänestys, niistähän me tykätään valvotuissa ja reiluissa oloissa?\nEhkä ei kansantasavallasta vielä, vaikka turvaa ja varmuuttahan sekin toisi poistaessaan epävarmuuden kuten anschluss Neuvostomaahan poisti Viron tasavallalta 1940. Keksitäänpä aluksi hyvä nimi uudelle itäsuhdesopimuksellemme, jota jo ehdotellaan vakavissaan tutkijapiireissä YYA:n seuraajaksi - miten olisi vaikka Lähestymiskieltosopimus Suomeen Idän suunnalta tuleville sotilaallisille tai muuten tungetteville toimille... http://ilmari.puheenvuoro.uusisuomi.fi/179565-uusi-itasopimus-tarpeen\nUuden itäsopimuksen tekstin kirjaimen ja substanssin tulee sitten olla rehelliset. Nimeksikään ei siten käy YYA2.0 eli sopimus keskinäisestä Ystävyydestä, Yhteistyöstä ja Avunannosta samaan lankaan menneen pikkuhölmön ja ison kaksipäisen identiteettiongelmajätin kanssa. Jos tuohon Lähestymiskieltopaperiin saataisiin aikuistenoikeasti katu-uskottavat allekirjoitukset kaikilta itänaapurin nykyisiltä ja tulevilta valtiailta ja heihin voisi lisäksi luottaa, eivät Ruotsin-flirttailu tai Nato-optiokaan olisi tarpeen. Mutta kun.\nPutin on aiemmin palauttanut kunnian Suuren ja mahtavan valtakuntansa historian sellaisille hirveyksille kuin Stalinin aikaiselle hymnille ja sirpille ja vasaralle lipuissa. Ne olivat sittenkin vain symboleja ja alku. Stalin-Hitler-liittosopimuksen etupiiriajattelun palauttaminen on drastisesti vakavampi pyrkimys. Siinä tullaan rajojen yli naapurien puolelle muutenkin kuin hetkellisesti ilmatilaa loukaten.\nMiksi me suomalaiset olemme kuin brittien ulkoministeri Chamberlain Hitlerin edessä 1930-luvun lopulla? Putinin toisen edeltäjäesikuvan (Stalinin lisäksi) annettiin henkeä haukkoen tehdä anschlussejaan sudeettialueidensa kanssa ja sitten tapaamisen jälkeen hyssyteltiin. On niin mukava mies että rauha on taattu meidän eliniäksemme...\nSuomella tosiaan kävi hyvä tuuri, kun pääsimme eroon YYA:sta Neuvostoliiton hajotessa. Sitä ei silloin saanut ääneen toivoa, mutta kaikki kai Manua lukuunottamatta pitivät peukkua hajoamisen puolesta. Nyt olemme tilanteessa, jossa voisimme tänä päivänä suositella Venäjän vastuuntuntoisille piireille, jotka eivät pidä sudeettivenäläisten maanmieskiihotusta agendansa päälliimmäisiin kuuluvana, hiljalleen ottamaan lusikan kauniiseen työrukkaseen ja alkamaan valmistautua Putinin-jälkeiseen Venäjään. Tätä kehityskulkua visioin runsaat kolme kuukautta sitten blogissani 1.8.2014, ks. http://rescordis.puheenvuoro.uusisuomi.fi/\nTiesittehän muuten mitkä piirit olivat vaarallisimpien ja tuhoisimpien Suur-Suomi-hankkeiden takana 1930-40 luvulla? Totta, fasistisluonteiset viideskolonnalaispiirithän ne olivat. Ko. blogiosoitteessani tarkemmin Suur-Suomi-hankkeesta ja sen yhteyksistä Molotoviin ja Ribbentropiin. Suomalaisistahan pääpukareita olivat itäimperialisti Otto-Wille Kuusinen internatsitovereineen ja venäläisistä kolonialistiroistoista ne, jotka olivat jotenkin mukana ja tukemassa Molotov-Ribbentrop-liittokunnan lebensraum-hyökkäystä Suomeen ja venäläisten maahantunkeutujien anschluss-sotaa 1939 - 44.\nP.S. Nyt vietetään myös Berliinin muurin murtumisen 25-vuotisjuhlaa. Itse olin tuolloin Espanjassa, ja sillä reissulla murtumisuutisen kuultuani keksin että seuraavaksi sitten alas Karjalan muuri ja vapaaksi Viipurin lääni ja Petsamo. Aika ei vielä kuitenkaan ole ollut otollinen tälle mm. Mauno Koiviston fundeeraushalvauskohtausten takia, mutta historia ei ole loppunut. Ajatus on silti yhä useampien mielessä ja myös lähellä sydäntä konkreettisestikin jalona...\nJuuri nyt menee Euroopassa tylsästi. Gorbakin on sitten käännätetty putinistisen vyörytyksen voimalla takkinsa kanssa takaisin stalinismi-hitlerismiin. Mitä tässä enää teet, kun sanalliset kannanotot eivät juuri auta. Ei hyvältä vaikuta tulipa itärintamalta mitään uutta uutista tai ei. Huonoja ne tietoontulleet tuppaavat olemaan. Tieto lisää tuskaa mutta päänpensaaseentyöntäminen ja kremlinnuolijoiden disinformaatioon uskominen auttavat vain valheelliseen harhaonneen.\n- Herra Gorbatshov, kaatakaa se Kremlin blokkimuuri! ;)\nVai pitäisikö Suomineidon ehkä tosiaan hakea lähestymiskieltoa, kuten tuolla tutkijapiireille esitetään: http://rescordis.puheenvuoro.uusisuomi.fi/179615-yyalle-realistinen-seur...\nP.P.S. Suomalaiset muuten voivat osoittaa mieltään Molo-Ribben kunnianpalautusta vastaan sivistyneen maltillisesti loukkaamatta kenenkään ilmatilaakaan viestimällä ulkoministerin tapaan pikku rauhanmerkillä mikä on lähellä sydäntä, ks. http://facebook.com/Viestihopeat.fi\n*) termistä kiitos Jenni Suuntimolle\nTimo Uotila 9.11.2014 14:21\nLähestymiskielto Kremlille olisi hyvä idea. On tosiaan hälyttävää, jos Venäjän tsaari alkaa vaatia ymmärrystä Stalinin ja Hitlerin sopimukselle päivämäärältä 23.8.1939.\nVeikko Savolainen 9.11.2014 19:40\nKenkkumainen kutsumaton lähentelijä, joka luulee omistavansa naapureitaan ja pilaa ilmapiiriä meidänkin rajoillamme maalla, merellä ja ilmassa.\nNyt tarvitaan strategialinjaus 1) Suomen ja 2) Venäjän sisäisiin asioihin puuttumiseksi suhteiden tervehdyttämiseksi ja 3) etupiiriblokkimuurien lopulliseksi kaatamiseksi ja oikeiden rajojen palauttamiseksi. Pitäisin ehdottomana lähtökohtana palaamista itsenäisen Suomineidon laillisiin Tarton rauhassa 1920 vahvistettuihin ja ainoisiin rauhanomaisesti neuvoteltuihin naapureiden ja Kansainliiton hyväksymiin rajoihin, jotka julistettiin Suomen ja Neuvostoliiton 1932 hyökkäämättömyyssopimuksessa vielä ikuisiksikin. Mihin muuhun?\nSuomi ei saa olla se heikko lenkki jota jälkipolvemme häpeäisivät pakotteista luopumisesta ja pahan pikkusormen tahtoon taipumisesta. Venäjään on vedottava vakavasti ohi Putinin, toisinajattelijoita on tuettava. Stalinistiputinistisen kybermediasodan hegemonia on murrettava, propagandan luoma symbolimaailma ja skitsoharhainen mielikuvakielikuvapolitiikka ovat itänaapurin ainaista unileipää. Uskomukset ovat kommunismia massoille, tsarismia tykinruoalle, putinismia vedätetyille, moskovantiltua ja petroskoindesantteja naapureille...\nVeikko Savolainen 10.11.2014 20:23\n"... jos Venäjän tsaari alkaa vaatia ymmärrystä Stalinin ja Hitlerin sopimukselle päivämäärältä 23.8.1939."\nNiinpä. Ja valitettavasti osittain tuo sopimus ja sen seuraukset elävät yhä koko ajan sotavuosista lähtien. Vaikkei Stalin saanut koko Suomea, sai kuitenkin 12,5 % Suomineidon alasta. Ne on palautettava ennen Molo-Ribbe-sopimuksen alkamisaikaiseen asuunsa eli Tarton rauhan mukaisiksi.\nLenin ja Stalin johtivat Neuvosto-Venäjää 1920, nimi muutettiin 1922 Neuvostoliitoksi. Sen valtion kanssa itsenäinen Suomi neuvotteli Tarton rauhan, Paasikiven johdolla. Se on ainut ja oikea itsenäisenä Suomena neuvoteltu raja/rauhansopimus, muut siirrot on tehty itäimperialistien sotavoimin. Venäjä ilmoitti 1990-luvulla olevansa Neuvostoliiton jatkajavaltio, eli tämän sopimukset sitovat sitä, myös 1932 hyökkäämättömyyssopimus jossa rajamme vahvistettiin ikuisiksi. Tosin Stalinin sopimus Natsi-Saksan kanssa oli hänelle kai rakkaampi, kun sen velvoittamana ja liittolaisena russoimperialistit hyökkäsivät Suomeen 1939 jaettuaan ensin Puolan Hitlerin kanssa. Saksan ja itäeurooppalaisten maiden muurit on purettu, meidän Karjalamme ja Petsamo ovat edelleen Kremlin blokkimuurin takana!\nTarton rauhan sopimuksesta neuvoteltiin pitkään ja rauhanomaisesti verraten vaikkapa talvi- ja jatkosodan neuvotteluihin. Siis sopimus oikeasti neuvoteltiin osapuolten kesken, ei saneltu kokonaan toinen osapuoli ulkopuolisten armoille jätettynä. Ei Suomi ollut esim. Pariisin rauhan osapuoli, vaan sen käytännössä saneli Stalin ja länsiliittoutuneet vain hyväksyivät sen kun eivät voineet/saattaneet/rohjenneet/yrittämisenarvoiseksinähneet muutakaan. Tiesivät kyllä, että fascistisluonteisen suurvallan tahtoon ja vääryyteen meitä ja ihmiskuntaa kohtaan taipuivat.\n- Jos nyt lähdetään siitä, että Suomi ei saa, voi tai luultavimmin ehdi käyttää Nato-optiotaan siinä tapauksessa että Venäjä nyt taas kävisi seuraamaan kutsumustaan Hitlerille 1939 lupaamaansa Molotov-Ribbentrop-tehtävää täyttäen ja päättäisi viedä oman osuutensa loppuun Suomineidosta 1939-47 toteutuneen anschlussin jäljellejääneen 87,5 prosentin (=tynkä-Suomen) osalta, eikä Ruotsi-yhteistyötä pidettäisi katu-uskottavana, eikä Venäjän kanssa liittoutumista jostain syystä katsottaisi tälläkään kertaa Suomea tyydyttäväksi ratkaisuksi, niin... jääkö jäljelle turvallisuutemme varmistamiseksi ihan oikeasti vain tämä realistinen vaihtoehto, jota on ehdotettu jo julkisesti professori Timo Vihavaisen uuden idänsuhdesopimuksen malliksi: Suomi-neito hakee Venäjälle lähestymiskieltoa?\nVeikko Savolainen 11.11.2014 21:58\nNäyttää olevan joillekin vaikeaa ymmärtää miten Euroopan stalinistinen blokkijako 1940-luvulla ja Berliinin muurin rakentaminen/murtaminen liittyvät tai ainakin pitäisi liittyä yhteen Karjalan muurin eli Viipurin läänin ja Petsamon stalinistisen ryöstön ja laittoman miehityksen kanssa 1940-luvulla: http://villejalovaara.puheenvuoro.uusisuomi.fi/179...\nJako itä- ja lansiblokin välillä tökättiin tosirumasti menemään Berliinin keskeltä mutta myös Suomineidon halki. Yli 12 % alueestamme julistettiin ryöstäjä-sodanaloittaja Neuvostoliiton 'omaisuudeksi'. Ja tietty Molotov-Ribbentropin nimissä anschlussinsa toteuttanut Stalin sai läpi myös vaatimuksensa julistaa sotasyylliset "ystävälliseksi, yhteistyö- ja avunantohenkiseksi hyväntahtoiseksi naapuriksi", jolle "sotasyylliseksi" julistettu Suomi pakotettiin maksamaan vielä 'korvauksia' maahantunkeutujalle. - Siksipä tähän väliin Kulttuurineljännes:\nRuno Suomineidon luomu-muodoille\nNeito kerran ryöstettiin\nkaksin* maahan kaadettiin\nNeitonen puolusti itseään\nroistot pian tappeli keskenään.\nMitäpä auttoi maailman huoli?\nMeni laukku, hiha, hameen paras puoli.\nNousiko neito ja käräjille heräs,\nasuaan ja mainettaan takaisin peräs?\nSilminnäkijät kun kuorossa huus:\nPidät henkikultas, kun pidät suus!\nKuolihan konna, ja eilen se toinenkin.\nJatkaaks' nyt rikosta uudempi moinenkin?\nKuka nyt suojelurahoja jaksaa\nmonessa polvessa mafialle maksaa!\nVaan ajat muuttuu ja paranee,\npää pois pensaasta rohkenee,\nselänkin kyyry oikenee?\nHuomenna löytyy se puuttuva vaate\nkun palaa mieliin suoruuden aate\nnousee arvostus aidon ja uuden,\n*) ks. fi.wikipedia.org/wiki/Molotov-Ribbentrop-sopimus\nVeikko Savolainen 12.11.2014 00:07\n- Sauli Niinistön kasakka-sananparsi Suomi-neidon päällekarkaukseen liittyen herättää keskustelua venäjämielisissä älykköpiireissä: http://mikkoelo.puheenvuoro.uusisuomi.fi/179733-ni...\n- Muurin murtuminen Berliinissä neljännesvuosisata sitten oivalletaan jo Suomessakin ja aletaan oivaltaa myös Kremlin blokkimuurin ja jälki-YYA-kulissien murtamisen vääjäämätön jatkumoluonne Suomen itäisten alueiden kohdalla 25 v viipeellä mutta kumminkin... http://zzz333.puheenvuoro.uusisuomi.fi/179806-miet...


-= Maatalous Foorum =- • katso viestiketjua - Jonsered 2150 turbo käyntihäiriö\nJonsered 2150 turbo käyntihäiriö\nKirjoittaja hogi » 14 Touko 2006, 21:28\nKolmisen vuotta vanha 2150 lähti toimivana lainaan ja tuli toimimattomana takaisin. Saha lähtee ryypyllä joten kuten käymään, mutta ei jaksa käydä hetkeäkään ilman ryyppyä. Matala- ja korkeakierrosruuveja on kokeiltu perusasentojen lisäksi muissa asennoissa, ei vaikutusta, saha sammuu välittömästi kun ryyppy hyppää pois pelistä.\nMissä mahtaisi olla vika? Polttoaineensyöttöönhän nuo oireet viittaisivat, tulppa on OK, samoin kaasarin kalvo ja ilmanputsari OK.\nKirjoittaja TKH » 14 Touko 2006, 22:27\nViittais liialliseen ilmansaantiin jostain,kampiakselin stefat tai kaasuttajan liitos pyttyyn?\nKirjoittaja *Deere* » 14 Touko 2006, 22:50\nkaasuttajan kalvot. oma veikkaus\nLiittynyt: 25 Marras 2005, 23:41\nKirjoittaja spider » 14 Touko 2006, 23:18\nHelpoimmillaan reikä tankilta tulevassa bensaletkussa.\nKirjoittaja hogi » 15 Touko 2006, 00:26\nspider kirjoitti: Helpoimmillaan reikä tankilta tulevassa bensaletkussa.\nKyseisessä sahassa on jo kerran ollut tuo vika, nyt näyttäisi olevan kunnossa. Ilmeisesti tuo polttoaineletku on tyyppivika näissä.\nTuntuu siltä, että nämä nykyiset sahat ovat paljon huonompia kuin 80-luvun perusraudat.\nKirjoittaja hogi » 15 Touko 2006, 23:43\nVika selvisi; polttoainetankissa oleva suodatin oli irronnut ja kaasari oli päässyt imemään raakaa polttoainetta - roskia venttileihin. Kaasarin täydellinen purku&putsaus ja taas jönssi käy ja kukkuu.\nTällä kertaa vika ei siis poikkeuksellisesti johtunut lainaajasta. Tosin harvoinhan tavarat lainassa paranevat.\nKirjoittaja maza_ » 03 Syys 2006, 21:24\nja sahoissa voi olla sekin et jos käyttää oma seos bensaa ni pakoputki menee tukkoon... ja ei muuta ku irti sahasta ja jonkun raudan päälle ja pakokaasun kulku suunnan mukaan puhalletaan kosanilla lävitte niin kauan kunnes savutus loppuu ja putkesta näkyy kirkas liekki...\nLiittynyt: 19 Helmi 2006, 13:29\nKirjoittaja Varvikello » 25 Tammi 2008, 20:15\nToi pakoputken polttaminen tuli kokeiltua "viritettynä" versiona aikanaan mopoillessa. Putki lämpimäksi niin et karsta alkaa palaa ja sit (jos asetyleeniliekillä lämmittää) liekki sammuksiin ja pieni happivirtaus putkeen, johan alkaa kummasti puhdistua, ja nopeasti, Toinen versio tietysti kosan-lämmitys ja vappi virtaus jatkuvana, miksei myös paineilma hapettimena. Pientä lisäsyöttöä niin homma toimii joutuisasti.\nLiittynyt: 19 Tammi 2008, 06:16\nRe: Jonsered 2150 turbo käyntihäiriö\nKirjoittaja krytkon » 17 Helmi 2008, 14:42\nmiten on voiteluöljyn syöttö teräketjulle pelannu????itel ee oikei päeveekää kunnolla pelana samalaises voitelu..monta pumppua ja vaik mite tehtii van ee se oikei jekittän..


Pirppunen: Missä blogia voi seurata?\nSyksyn saapuessa tuntuu, että ainakin itsellä on enemmän aikaa bloggailuun; sekä blogien seuraamiseen että oman blogin kirjoittamiseen. Jotenkin kesällä halusi käyttää sitä vapaa-aikaa enemmän ulkoiluun ja ihan vaan rentoutumiseen, nyt normaalin arjen taas lähtiessä rullaamaan lienee enemmän aikaa bloggailullekin.\nSeuraan itse enemmän ja vähemmän aktiivisesti muutamia blogeja ja muutamia suosikkejakin sieltä on noussut - lähinnä sellaisia blogeja, joissa pääosassa on suurin piirtein saman ikäinen lapsi kuin omani. Olenkin viime aikoina aktivoitunut huomattavasti sekä blogien seuraamisessa että kommentoinnissa.\nOlen yrittänyt pikkuhiljaa panostaa myös siihen, että oma blogini olisi helposti seurattavissa eri kanavien kautta. Tällä hetkellä blogia voi seurata kätevästi ainakin kolmen eri kanavan kautta - ja näihin löytyy linkki myös jokaisen bloggauksen lopusta. Nämä ovat myös niitä kanavia, joiden kautta itse seuraan suosikkiblogejani!\nTein blogille oman FB-sivun keväällä ja sinne päivitän linkit uusiin bloggauksiin jota kuinkin reaaliaikaisesti. Lisäksi FB-sivulle yritän muistaa toisinaan laittaa muutakin asiaa; linkkejä, kuvia, infoa tulevista bloggauksista… FB-sivulta löytyy kätevimmin kaikki tieto!\nInstagram-tilini on yhdistelmä blogia ja henkilökohtaista tiliä. Pääsääntöisesti Instan kuvat ovat taapero-aiheisia, mutta välillä Instasta saattaa löytyä kuvia muustakin. Niin kuin nyt esimerkiksi tällä viikolla meidän terassikaide-projektista. Insta päivittyy lähes päivittäin (välillä useita kertoja päivässä), joten sitä kautta näet meidän kuulumisia hyvinkin reaaliaikaisesti. Linkkejä uusiin bloggauksiin laitan Instaan aika harvoin, mutta välillä niitäkin sieltä löytyy.\nItse löysin Bloglovin'in vasta keväällä ja olen kyllä kovin tykästynyt tähän paikkaan. Aiemmin oma blogien seuraamiseni oli melko hataraa; välillä löytyi tosi hyvä blogi, josta luin kerralla monen kuukauden postaukset - ja sitten se koko blogi unohtui. Nyt ne löydetyt hyvät blogit voi laittaa samantien Bloglovin'iin talteen ja sinne päivittyy sitten kaikkien seurattujen blogien uusimmat bloggaukset reaaliaikaisesti. Ja tosiaan siis myös Pirppunen-blogi löytyy nykyisin Bloglovin'ista!\nMitä kautta itse mieluiten seuraat blogeja?\nTunnisteet: blogi, Bloglovin', Facebook, Instagram


Mary Jane: Joulufiilistä\nKaupat on jo ympäröity ihanilla koristeilla ja hiljalleen alkaa kotikin muuttua jouluhenkiseksi. Jumbossa on jo pyöritty joulutunnelmissa lahjoja metsästelemässä. Joulutorttuja tein jo marraskuun alussa, piparit ovat korvanneet kaikki muut herkut ja tänä aamuna nautittu joulupuuro oli pitkästä aikaa taas niin hyvää! Harmi, ettei lumi tahdo pysyä vielä maassa. Jo pieni kerros saa aikaan sen, että on huomattavasti valoisampaa ja joulumieli kohoaa entisestään.\nViime päivinä olen kahvakuula treeneistä innostuneena kuntoillut sen verran kun väkisin iskevä flunssa antaa periksi. Eipä tunnu yhtään pakkopullalta treenaaminen kun tuloksia näkee niin nopeasti ja se on arkisin nopeaa sekä helppoa. Kiipeilemässä kävimme tyttöjen kanssa nyt toistamiseen Salmisaaressa. Edistystä oli siinäkin havaittavissa :)\nHavahduttiin yhtenä päivänä siihen, ettei olla pitkään aikaan syöty ulkona uudessa paikassa. Suuntasimmekin sitten aivan lähellämme sijaitsevaan ravintola Aadaan, jonka tunnelmaa olemme monesti ulkoapäin ihastelleet. Ravintolakäynti antoi ihanan breikin keskelle viikkoa ja tunnelma oli niin rauhallinen, että unohti aivan olevansa marraskuisessa Suomessa. Huomasin taas haaveilevani Italiasta...edullista matkailua tää ravintoloissa käynti ;)\nOllaan panostettu kotiruokaankin varsinkin viikonloppuisin. Lasagne vuohenjuustolla ja aurikokuivatulla tomaatilla, nam! Poikaystävä yllättää monesti näillä herkullisilla kokkailuillaan :)\nPostitalon K-marketin salaattibaari on monipuolinen ja nopsa. Saa töihin tai kotimatkalle mukaan terveelliset eväät.\nMoroccan oilin ja Organic wayn lisäksi saimme nyt kokonaisuudessaan Lanza-sarjan tuotteet töihin. Kyllä kelpaa tehdä hommia näillä, ihan mahtava sarja! :)\nElloksella on ihana kokoelma VS:n tuotteita. Tontut laittakaa korvan taakse! ;)\nVähän kirppislöytöjä taas. Enimmäkseen ihan perusvaatteita :)\n...ja sitten oon kilistellyt puikkoja :D\nTunnisteet: Hiukset, Joulu, ruoka\neekku 27. marraskuuta 2014 klo 14.25\nAlkoi tekemään mieli puuroa kun näin tuon kuvan =)\nMary Jane 27. marraskuuta 2014 klo 14.46\nMun alkoi kans eilen tekee kauhee mieli joulupuuroa kun näin kuvan lehdessä. Vitsi oli hyvää kunnon kaneli ja sokru kerroksen kanssa! :)\nElisabete 28. marraskuuta 2014 klo 11.44


Neste ja Lufthansa yhteistyössä kohti kestävämpää lentoliikennettä | Neste\nilmastonmuutos, vastuullisuus, liikenne, neste, biopolttoaineet, päästöt, Lentoliikenne, kestävä lentopolttoaine, Neste MY uusiutuva lentopolttoaine\nNesteen uusiutuva lentopolttoaine valmistetaan uusiutuvista raaka-aineista, kuten jätteistä ja tähteistä. Uusiutuvalla lentopolttoaineella on kuljetukset mukaan lukien jopa 80 prosenttia pienempi hiilijalanjälki koko elinkaarensa ajalta kuin fossiilisella lentopolttoaineella. Se on täysin yhteensopivaa nykyisen lentokonemoottoriteknologian ja polttoaineen jakeluinfrastruktuurin kanssa, kun sitä sekoitetaan fossiiliseen lentopolttoaineeseen. Yhdysvalloissa ja Euroopassa yhtiön vuotuinen uusiutuvan lentopolttoaineen tuotanto on tällä hetkellä 100 000 tonnia. Singaporen jalostamon valmistuttua vuoteen 2022 mennessä Nesteen uusiutuvan lentopolttoaineen tuotantokapasiteetti on yli miljoona tonnia.\nLehdistötiedotteet Vuoden 2020 Global 100 -lista: Neste maailman kolmanneksi vastuullisin yritys\nLehdistötiedotteet Nesteen uusiutuvaa lentopolttoainetta saatavilla Zurichin lentoasemalta maailman talousfoorumin 2020 aikana


Turvallisuusauto kommunikoi valoilla ja viesteillä ympäristönsä kanssa ja parantaa matkustajien vireystilaa kirkasvalolla | ammattilehti.fi\nKäyntejä kotisivuilla:17719123 kpl\nTurvallisuusauto kommunikoi valoilla ja viesteillä ympäristönsä kanssa ja parantaa matkustajien vireystilaa kirkasvalolla\nMercedes-Benzin kokeellinen turvallisuustekninen auto ESF 2019 käyttää hyväkseen monipuolista valo- ja viestijärjestelmää kommunikoidakseen ympäristönsä ja muun liikenteen kanssa. Samalla auto luo ympärilleen luottamusta ja empatiaa. Ne ovat keskeisiä edellytyksiä sille, että autonomisesti ajavat ajoneuvot hyväksytään jatkossa osaksi normaalia liikennettä.\nRobottiautojen tullessa liikenteeseen ihmisten on kyettävä tunnistamaan välittömästi ja intuitiivisesti, mitä auto suunnittelee ja tekee seuraavaksi. ESF 2019:ssä asia on ratkaistu käyttämällä kookasta paneelia edessä ja takalasia viestikenttinä ja projektiopintoina, joihin välitetään varoituksia ja viestejä animaatioiden ja symbolien avulla. Varoitusviestit ympäröidään punaisella värillä, kun taas merkinantojen tehostevärinä on erottuva turkoosi. Digital Light -valoteknologiansa ansiosta auto voi lisäksi heijastaa HD-laatuisia symboleja tienpintaan viestiksi kuljettajalle ja muulle liikenteelle.\nESF 2019:n takalasissa on kalvo, joka tarvittaessa kytketään läpinäkyvästä maitomaiseksi. Tällöin se voi toimia tavaratilaan sijoitetun laserprojektorin heijastuspintana. Takalasiin voidaan heijastaa symboleita ja tekstimuotoisia huomautuksia ja varoituksia sekä etukameran ottamia kuvia, esimerkiksi kuvan tietä auton edessä ylittävästä jalankulkijasta selitykseksi pysähdyksen syystä takaa lähestyville autoilijoille.\nMonipuolista kommunikointia lähiympäristön kanssa moottoritie- ja kaupunkioloissa\nKun ESF 2019 tunnistaa sivullaan edellä ajavan auton kaistanvaihtoaikeen, se hidastaa helpottaakseen kaistalle siirtymistä ja etupaneeli viestii tästä eteenpäin valosignaaleilla.\nRuuhkassa auto ajaa itsenäisesti reunaviivan lähelle ja jättää vapaan ajoväylän hälytysajoneuvoille. Käytöksensä auto ”selittää” lähiympäristölleen takalasien ja etupaneelin viesteillä.\nKun ESF lähestyy jonon päätä, se välittää tiedon tästä takalasinsa projektioiden avulla. Varoitusvilkut kytkeytyvät päälle.\nTakalasiin heijastetaan kuvakkeina paikallisia varoituksia esimerkiksi liukkaudesta, työmaista tai vaaranpaikoista.\nJos vastaan on tulossa väärään suuntaan ajava ajoneuvo, ESF vilkuttaa vilkkujaan oikealle ja hakeutuu tien oikeaan reunaan. Takalasin animaatio välittää lisätietoa tilanteesta lähellä oleville.\nJos jalankulkija liikkuu tien ja auton suuntaan, häntä varoitetaan punaisena sykkivällä led-valonauhalla, Pre-Safe-sivuvaloilla sekä kohdistamalla ajovalot jalankulkijaan. Häntä varoitetaan myös äänimerkillä. Samanlaisia varoituksia saa tarvittaessa kevyt liikenne.\nJos ESF 2019 on pysäköity ja kytketty latauspisteeseen (auto on plug-in-hybridi), se tunnistaa silti lähiympäristönsä mahdolliset onnettomuusvaarat. Mikäli jalankulkija esimerkiksi astuu ESF:n ja toisen auton väliin kadun reunassa, kattoyksikön valkoinen sykkivä valo ohjaa muiden ajoneuvojen huomion omaan suuntaansa.\nAuto ilmaisee suojatien edessä ja käännyttäessä, että se on havainnut jalankulkijan. Havainnosta ilmoitetaan hitaasti sykkivillä turkooseilla led-valoilla. Etupaneeliin ilmestyy animoitu ele, jolla kävelijälle näytetään tien olevan vapaa. Led-valot ”seuraavat” tietä ylittävää jalankulkijaa ylityksen ajan samoin kuin kuljettajan katse perinteisissä automalleissa. Auto lähtee liikkeelle vasta, kun katon led-valot ovat vilkkuneet tieltä poistuneen jalankulkijan suuntaan. Takana tuleville tiedotetaan tilanteesta takalasiin heijastettavalla jalankulkijan kuvalla.\nDigital Light -valot:\nTienpintaan voidaan heijastaa HD-laatuisia symboleja ja viestejä. Esimerkiksi työmaan ohi ajettaessa omalle ajokaistalle heijastetaan kaksi valoviivaa, jotka vastaavat auton kokonaisleveyttä ja auttavat kuljettajaa hahmottamaan auton vaatiman tilan ja epätavallisen liikennetilanteen.\nKun tien vaara-alueella havaitaan jalankulkija, tien pintaan ilmestyy jalankulkijaa osoittava nuoli. Samoin tien pintaan ilmestyy etäisyysmerkintä, kun kuljettaja aktivoi Distronic Plus -vakionopeussäätimen tai muuttaa tavoite-etäisyyttä.\nAdaptiivinen Daylight+ luo virtuaalisen avokattoefektin ja pitää yllä matkustajien vireystilaa\nNormaalisti auton käyttäjät altistuvat matkan aikana suhteelliselle pimeydelle, sillä matkustajien silmiin pääsee vain 5–20 prosenttia päivänvalosta. Tämä voi johtaa suoritus- ja keskittymiskyvyn nopeampaan heikkenemiseen. Mercedes-Benz ESF 2019:ssa asia on ratkaistu adaptiivisella Daylight+ -järjestelmällä: häikäisysuojasta heijastuu matkustamoon biologisesti vaikuttavaa, päivänvalon kaltaista sinisävyistä valoa, joka nostaa ja ylläpitää vireystilaa.\nValo toimii päivällä ja ajon aikana. Käytännössä valo tuottaa virtuaalisen avokattoefektin auton matkustamoon. Samalla valonlähteellä toteutetaan aktivoiva valosuihku auton seisoessa paikallaan, takalasissa ajon aikana sekä jopa täysin automatisoidun ajon aikana. Powernap-ohjelman päätteeksi tarjolla on lisäksi vitalisoiva valoherätys.\nVuoden 2017 lopulla Mercedes-Benzin tutkijatiimi testasi Napapiirillä Suomessa lisävalon vaikutuksia kuorma-autonkuljettajien mielialaan ja suorituskykyyn. Valot oli asennettu kahteen Mercedes-Benz Actros TopFit -kuorma-autoon. Ajon aikaisen Daylight+ -valon lisäksi kuljettajat saivat aktivoivan valosuihkun ajotaukojen aikana. Aamuisin he heräsivät vitalisoivaan valoherätykseen. Tulosten mukaan kuljettajien reaktiokyky oli järjestelmän ansiosta vakaampi, ja monotonisessa kuormituksessa syntyi vähemmän virhereaktioita.\nSamanlaisia tuloksia saatiin, kun Daylight+ -valojärjestelmää testattiin E-sarjan autoissa tammi-helmikuussa 2018. Mukana oli noin 40 koehenkilöä. Tutkimusten mukaan järjestelmää käytettäessä autojen Attention Assist -vireystila-avustin ei hälyttänyt kertaakaan, toisin kuin vertailuajoissa. Lisäksi kuljettajat pysyivät tarkkaavaisempina. Tulokset varmistettiin aivosähkökäyrien EEG-mittauksilla.\nVideoita Mercedes-Benz ESF 2019 turvallisuusautosta löytyy Daimler AG:n lehdistösivuilta tämän linkin takaa, tai osoitteesta media.daimler.com hakusanalla "ESF 2019":


M2 Tactical aseessa on haamutähtäimet. Takatähtäin on rungon päällä ja etutähtäin piipun kärjessä. m2 Tactical mallissa lukkorungon päällä on tehtaan tekemät ruuvinreijät, joten tarvikkeena hankittavan Picatinny-kiskon asentaminen on erittäin helppoa. Aseessa on lyhyt makasiini, jota voi jatkomakasiinien avulla jatkaa ja vakiotoimitukseen kuuluu pitkä (+3) jatkomakasiini. Aseen tukki on kestävää lasikuituvahvisteista muovia (RILSAN).\nSlug 47/50 cm tai CB - sisäpuoliset vaihtosupistajat 47cm\nToimitetaan metsästysmallisella rajoittimella. Ilman rajoitinta 6 12/76 mm:n patruunaa, 7 12/70 mm:n patruunaa\nNoin 3 100 g, 50 cm:n piipulla\nToimitetaan pahvilaatikossa vakiovarusteineen: vaihtosupistajat (3kpl) ja supistaja-avain (jos vaihtosupistaja piipulla), peränsäätöpalat (jos valittu versio säädettävällä tukilla), hihnalenkit, Ben oil-aseöljy, käyttöohje.\nPerä Pistol Grip\nKompensaattori ja adapteri/supistaja